Srbija izvezla ribe u vrednosti 13,2 miliona dolara\nIz Srbije je u prvih deset meseci ove godine kupcima u inostranstvu prodato 1.915 tona ribe i prerađevina od ribe, a vrednost ovog plasmana je dostigla 13,2 miliona dolara - 13 odsto više nego u istom periodu prethodne godine.\nPrerada ribe u Srbiji je u usponu, pa se fileti sada izvoze, čak i oni od norveškog lososa. Izgrađeni su značajni prerađivački kapaciteti prema najsavremenijim svetskim standardima, a fileti ribe danas čine 55 odsto ukupnog izvoza ribe i proizvoda od ribe. Međutim, mogućnosti srpskog ribarstva i dalje nisu dovoljno iskorišćene.\n“U odnosu na prethodnu godinu, došlo je do znatnog povećanja u izvozu fileta od 88 odsto”, objašnjava za “Večernje novosti” Mirjana Miščević, savetnik u Udruženju za stočarsku proizvodnju i preradu stočarskih proizvoda PKS. “Konzervirana riba je u ukupnom izvozu zastupljena sa 20 odsto i beleži rast od 20 odsto u odnosu na prethodnu godinu. Riba i prerađevine od ribe su se najviše uvozili iz Norveške, Tajlanda, Hrvatske, Španije i Vijetnama, a najviše smo izvozili u Italiju, Bosnu i Hercegovinu, Dansku, Crnu Goru i Francusku.


Posle borbe, velika sreća – GM Press\nUlazak u proceduru vantelesne trudnoće, važna je odluka za parove koji žele da postanu roditelji, a nakon godina bezuspešnog pokušavanja da osnuju porodicu, mnogi parovi odlučuju se na ovaj korak.\nPostupak veštačke oplodnje iziskuje vreme, finansije, emocije i velika očekivanja. Statistika kaže da jedan od šest parova ima problem sa sterilitetom.\nIako postoji velika želja da se osnuje porodica i prate se saveti doktora, beba ne “dolazi.” Parovima sa ovim problemom, vreme ne ide na ruku, pa je potrebno obratiti se izabranom lekaru i početi sa ispitivanjima.\n-Današnji stav medicine je da, ukoliko par nakon godinu dana, ne dobije decu, treba početi sa ispitivanjem. –rekao je dr Dragan Perišić, načelnik službe za ginekologiju i akušerstvo Opšte bolnice, dodajući – kod 20% parova, razlog steriliteta je nepoznat, iako uzroci mogu biti različiti; od nemogućnosti da se iznese trudnoća, imunološka i virusna oboljenja, vanmaterična trudnoća, trombofilija i drugo-\nDragan Perišić, načelnik službe za ginekologiju i akušerstvo Opšte bolnice\nPrema Perišićevim rečima, prvi uslov za ulazak u postupak veštačke oplodnje je životna dob žene, a starosna granica je pomerena sa 38 na 42 godine.\n-Država finansira tri pokušaja vantelesne oplodnje, a za žene sa dvoje ili toje dece, dve – kaže Perišić, dodajući – ovo je dug postupak tokom koga se moraju uraditi brojne analize i testovi, kako bi se utvrdilo da li je par kandidat za veštačku oplodnju.-\nBojana i Duško Pavić, svoje trogodišnje blizance dobili su vantelesnom oplodnjom. Iskustvom i savetima, pomogli su brojnim parovima u Gornjem Milanovcu da se ostvare kao roditelji, a njihova priča može biti od koristi svima koji žele da uvećaju svoju porodicu.\nDuško Pavić, otac\n-Supruga i ja nismo četiri godine mogli da imamo decu –rekao je Duško Pavić , dodajući, – uradili smo dve vantelesne u Valjevu, od kojih jednu o trošku države. Treća, u Pragu bila je uspešna i danas smo srećni roditelji Nade i Đorđa. Mislim da parovi koji na ovaj način pokušavaju da se ostvare kao roditelji treba da se usresrede na pozitivne misli i da veruju da će uspeti, to je naš savet. Jedna ćelija se čuva, jer želimo još dece. –\n-Po savetu lekara, počeli smo vantelesnu oplodnju – kaže Bojana Pavić, dodajući, na žalost u Srbiji nismo uspeli, ali smo po preporuci otišli na klinicu u Pragu. Imamo lepe uspomene na Prag koji nam je bio kao malo bračno putovanje.-\nU porodici Pavić sva ljubav i pažnja usmereni su na njene male članove i svaki dan je ispunjen dnevnim ritualima, od buđenja, do kupanja pred spavanje. Jedni bez drugih ne mogu, zajedno su celina i velika sreća.\nTags: Bojana Pavić, dr Dragan Perišić, Duško Pavić, prag, vantelesna oplodnja


Bojazan od neuspeha samita EU - Rusija\nVisoki predstavnik Evropske unije za spoljnu politiku Havijer (Javier) Solana je izrazio sinoć nadu da se samit u Samari 18. maja može spasti.\n"Mi se još nadamo da ćemo uspeti da započnemo pregovore o sveobuhvatnom sporazumu Evropske unije i Rusije. To je naš cilj, a verujem i naših ruskih partnera", istakao je Solana.\nMeđutim, eksperti Evropske unije i Rusije, na sastanku tokom prošlog vikenda na Kipru, nisu pronašli rešenje za spor oko zabrane uvoza poljskog mesa. Moskva tvrdi da poljski izvoznici ne ispunjavaju standarde koji bi garantovali da meso nije štetno po zdravlje ljudi. Varšava, pak, smatra da je odluka Kremlja politički motivisana. Sergej Lavrov je sinoć kazao da i mnoge druge zemlje Evropske unije imaju sličan problem kao i Poljska i da bi uskoro mogla uslediti zabrana uvoza i njihovih proizvoda.\nPredsedavajući Evropskom unijom, šef nemačke diplomatije Frank Volter Štanmajer (Walter-Steinmeier) apelovao je na nasleđe juče preminulog bivšeg ruskog predsednika Borisa Jeljcina. Štanmajer ističe da je približavanje Evropske unije i Rusije koje je inicirao Jeljcin isuviše vredno da bi se žrtvovalo zbog spora oko uvoza mesa.\nMeđutim, kriza u odnosima je mnogo dublja. Tako je intervencija ruske policije protiv demonstranata u Sankt Petersburgu pre deset dana izazvala žestoke osude Evropske unije. Nemački ministar inostranih poslova Štanmajer:\n"Znamo naravno da su događaji u Sankt Petersburgu privukli veliku pažnju medija. Mnoge vlade zemalja članica, kao i Unija u celini kritikovali su akciju ruskih vlasti protiv demonstranata. Međutim, treba istaći da je portparol ruske Vlade izjavio da je reakcija policije možda bila preterana."\nEU nije ispunila obećanja\nDrugačiji je stav šefa ruske diplomatije Sergeja Lavrova:\n"Mislim da je Štanmajer kazao da se sloboda odnosi i na poštovanje zakona. U svakoj normalnoj zemlji, uključujući Rusku Federaciju, postoje zakoni koji regulišu pravo građana, uključujući pravo na okupljanje. Policija je reagovala tek kada su demonstranti počeli da krše zakon."\nLavrov je istovremeno kazao da Evropska unija nije ispunila svoje obećanje da će se založiti za bolji tretman ruske manjine u Latviji i Estoniji. Lavrov, s druge strane, ističe da Moskva, koja obezbeđuje oko četvrtine potreba Evropske unije za nafrom i gasom, nikada nije prekršila svoje obaveze u isporuci ovih energenata.\nIzjava šefa nemačke diplomatije Štanmajera da Rusija ostaje neizbežan partner Evropske unije na međunarodnoj sceni, ukazuje, po oceni analitičara, na limitirani prostor dvadesetsedmorke za manevrisanje u pregovorima sa Kremljom. Tokom jučerašnjeg susreta iskazane su razlike Brisela i Moskve i oko budućeg statusa Kosova, iranskog nuklearnog programa i situacije na Bliskom istoku.


Strategija razvoja grada: Tvrđava Kastel posebna javna ustanova\nsreda, 25 april 2018 01:01\nPo prvi put, Banjaluka je dobila dokument Nacrt Strategije razvoja kulture, koja je dio aplikacije za kandidaturu za Evropsku prestonicu kulture 2024. godine, najvažnijeg strateškog cilja u oblasti kulture unazad nekoliko decenija. Nacrt Strategije, koji je usvojen na današnjoj Skupštini, biće na javnoj raspravi od 27. aprila do 15. maja.\nŠef Tima za pripremu kandidaturu Marko Bilbija, rekao je u izlaganju da je kroz pripremljene upitnike, ali i pojedinačne intervjue, radne grupe, anketirano preko 300 ustanova, organizacija civilnog društva i pojedinaca, direktora ustanova, umjetnika, stručnjaka u kulturi iz nevladinog i privatnog sektora, te predstavnika Grada.\nU domenu istraživanja kulturnih potreba publike sprovedena je anketa na uzorku od 750 slučajno odabrana punoljetnih građana Banjaluke. Nakon temeljne analize i pregleda postojećeg stanja, kroz pet ciljeva utvrđen je desetogodišnji Strateški plan razvoja kulture Banjaluke 2018–2028. godine.\n– U strategiji sam vidio ono što stalno insistiram zadnjih par godina, da pokušamo izdvojiti tvrđavu Kastel kao jednu posebnu cjelinu i da se fomira jedna posebna javna ustanova, a da Kastel bude taj koji će praviti svoj sadržaj, istupati prema određenim fondovima, tražiti određena sredstva i upravljati svim istorijskim spomenicima – rekao je predsjednik Skupštine Zoran Talić.\nKako je precizirao, strategijom razvoja kulture, ali i ostalim akcionim planovima koji će se donositi na godišnjem nivou, sredstva za kulturu povećavaće se za jedan odsto ili nešto malo manje od jedan odsto u odnosu na kompletan budžet.\nZeleno svjetlo dobili su i izvještaji o realizaciji Strategije razvoja grada u periodu 2007 – 2019. godine, zaključno sa 2017. godinom i o realizaciji Plana kapitalnih investicija Grada za 2017. godinu.\nGradski parlament razmotrio je juče i prihvatio izvještaje o radu za prošlu godinu i programe rada za ovu godinu Turističke organizacije grada i Centra za socijalni rad, kao i program poslovanja za 2018. godinu JU Sportski centar „Borik“ i informaciju o finansijskom poslovanju Centra za predškolsko vaspitanje i obrazovanje za prošlu godinu.\nPreostalo je da odbornici danas razmatraju još sedam tačaka dnevnog reda.\nViše iz ove kategorije « Prihodi u budžetu grada Banjaluka duplo manji Na ljeto u Banjaluci novi projekti »


"Swarovski" iz Subotice kreće u svet \nPutanja: Pokreni se Motivacija "Swarovski" iz Subotice kreće u svet "Swarovski" iz Subotice kreće u svet 1\nTagovi: zapošljavanje, Investicije\nUprkos činjenici da ekonomska kriza vlada na svetskoj sceni te da je kako u svetu tako i u Srbiji od trenutka nastanka krize pa do danas bez posla ostao veliki broj ljudi, postoje svetli primeri da je napredak poslovanja, proširenje posla i probijanje na tržište još uvek moguć.\nOdličan primer je kompanija "Swarovski" kristali koja uskoro pokreće osnovnu proizvodnju svojih proizvoda u Subotici što će u ovom gradu otvoriti novih 600 radnih mesta. Najme, u Beogradu je potpisan Memorandum o razumevanju za investicioni projekat kompanije „Svarovski internacional holding AG“, čime je ozvaničena najava dolaska ovog investitora u Suboticu. Memorandum koji podrazumeva otvaranje fabrike ovog svetski poznatog brenda u svetu nakita u Subotici potpisali su gradonačelnik Subotice Saša Vučinić, ministar ekonomije i regionalnog razvoja Nebojša Ćirić i ambasador Austrije u Srbiji Klemens Koja. Fabrika u Subotici treba da uposli 600 radnika, a to će biti prva fabrika Swarovskog van granica matične države.\nU pregovorima sa vodećim svetskim proizvođačem kristala, koji su vođeni tokom ove godine, učestvovali su predstavnici Grada Subotica, Ministarstva ekonomije i regionalnog razvoja i Agencije za strana ulaganja i promociju izvoza Republike Srbije (SIEPA) u saradnji sa Ambasadom Austrije u Srbiji. Poptisani Memorandum pominje i dugu fazu, koja podrazumeva potencijalnu investiciju vrednu 25 miliona evra. "Swarovski International Holding AG" sa sedištem u Švajcarskoj bavi se proizvodnjom kristala za nakit i ukrasne figure, kao i materijala od kristala za modnu industriju i kristalne lustere. Ova kompanija, koja u 120 zemalja širom sveta zapošljava približno 23.000 ljudi, u 2010. godini imala je obrt od 2,06 milijardi evra.\n← Priče o uspehu: Momci iz Niša prave hit aplikacije za Android\nMajstori marketinga - Umetnost reklame →


“Zvezda za spornog pisca”! Nemački mediji oštro o srpskoj dobrodošlici austrijskom nobelovcu Handkeu – Naši u svetu\n“Zvezda za spornog pisca”! Nemački mediji oštro o srpskoj dobrodošlici austrijskom nobelovcu Handkeu\nObjavljeno 12/05/21 u 16:00\nSrbija je odlikovala dobitnika Nobelove nagrade za književnost za njegov angažman oko te balkanske zemlje, piše štampa na nemačkom. I dodaje kako se radi o uspehu nacionalističkih snaga.\n„Handke je osim Nobelove nagrade dobio i puno priznanja, a sad je primio još pokoju nagradu”, piše nemački list Frankfurter algemajne cajtung (FAZ) u članku pod naslovom „Peter Handke, u natprirodnoj veličini”. Handke je, dodaje FAZ, primio i orden Republike Srpske, te se tako „našao u društvu s nekim drugim poznatim dobitnicima tog odlikovanja, na primer s bosansko-srpskim ratnim zločincima Ratkom Mladićem i Radovanom Karadžićem koji su osuđeni na doživotnu zatvorsku kaznu ili srpskim desnim radikalom i nekadašnjim dobrovoljcem Vojislavom Šešeljom”.\nHandkeu uručen Orden Karađorđeve zvezde: “Kad god pomislim na Srbiju vidim Belog Anđela” (FOTO, VIDEO)\nFAZ-ov novinar Mihael Martens piše kako je Handkea u Banja Luci primio vođa bosanskih Srba Milorad Dodik „koji već odavno tvrdi da se u Srebrenici, gde su Mladićeve trupe u izvršavanju politike Radovana Karadžića ubile više od sedam hiljada bosanskih muslimana, nije dogodio genocid”. Umesto toga Dodik po Republici Srpskoj „postavlja spomenike i spomen-ploče za tadašnje počinioce zločina”, dodaje FAZ.\n„Takozvane majke Srebrenice”\nNemački list dodaje kako „srpski nacionalisti i ratni zločinci Handkeu nikada nisu zaboravili da je preživele žrtve najvećeg masakra tokom balkanskih ratova nazvao „takozvanim majkama Srebrenice”, da je rekao da im ne veruje, a ni njihovoj tuzi (jer da je on majka, kazao je Handke, onda bi tugovao u tišini)”.\nMartens ipak napominje da „ne vide svi pripadnici srpskog naroda prijatelja u Handkeu”. Kao primer navodi beogradskog publicistu Teofila Pančića koji je Handkeu prebacio da je dozvolio da ga instrumentalizuju nacionalistički desničari u Srbiji i u srpskom delu BiH. Martens zaključuje da su odlikovanja Handkea svojevrsno kasno priznanje i za njegov dolazak na sahranu Slobodana Miloševića 2006.\n„Umanjivanje i relativizovanje masakra u Srebrenici”\n„Srpsko ordenje za Petera Handkea” – tako švajcarski list „Noje Cirher cajung” (NZZ) naslovljava članak o turneji austrijskoj pisca po Bosni i Hercegovini i Srbiji. Nobelovca su, kako piše NZZ, njegovi prijatelji slavili zbog toga što je Srbiju „branio tokom ratova u Jugoslaviji, a i kasnije”. NZZ-ov novinar Paul Jandl prenosi izjavu predsednika Srbije Aleksandra Vučića koji je rekao kako „Austrijanac ima izuzetne zasluge u predstavljanju Srbije”. NZZ na tom mestu piše da je „…do danas zaista izuzetan način na koji Handke prezentuje stvari vezane uz ratove u Jugoslaviji”.\nNovinar Jandl tu navodi Handkeovo delo „Pravda za Srbiju”, „dodvoravanje srpskim gospodarima ratova poput Slobodana Miloševića”, njegovo „umanjivanje i relativizovanje masakra u Srebrenici (…) koji su Ujedinjene nacije okarakterisale kao genocid”. „Iako su ratovi, koji su za posledicu imali raspad Jugoslavije, tako dobro istraženi kao retko koji drugi istorijski događaj, Handke nije odustao od svojih pogrešnih procena”, piše NZZ.\n„Zvezda za spornog pisca”\nNemački javni servis ARD u tekstu pod naslovom „Zvezda za spornog pisca” piše o ceremoniji u Beogradu, u okviru koje je Handke odlikovan „Karađorđevom zvezdom” – bila je to svečanost „uramljena u srpski nacionalni ponos”, kaže ARD. Dopisnica iz bečkog studija Andrea Ber naglašava kako je Handkeova turneja po BiH i Srbiji u proteklim danima bila dobro organizovana, a iz „ugla srpskih nacionalista očigledno i potpuni uspeh”.\nBer prenosi i reakcije Bošnjaka iz Bosne i Hercegovine, te njihovo zgražavanje Handkeovim nastupima i njegovim ćutanjem o ratnim strahotama. Citira se između ostalog i Bakira Hasečić iz humanitarne organizacije „Žene žrtve rata”: ona sama potiče iz Višegrada i, kako kaže, htela je da lično sretne Handkea kako bi s njim govorila o sistematkom proterivanju, silovanjima i mučenjima od strane srpskih milicija u tom gradu.\nHasečić je, kako napominje ARD, htela da sretne istog onog „Handkea koji je držao govor na sahrani Miloševića, Handkea koji je s prezirom govorio o žrtvama genocida u Srebrenici, Handkea koji u svom govoru u višegradskom ‘Andrićgradu’ ni jednu jedinu reč o tome nije rekao.”\nAndrićgradMilorad DodikOrden Karađorđeve zvezdePeter Handke\nOd sutra u Crnoj Gori besplatan PCR test za turiste kojima je potreban za povratak u matične zemlje\nGostoljublje za Handkea: Odlučio sam da dođem u Republiku Srpsku uprkos “jakim…\nZavršen postupak za oduzimanje državljanstva Handkeu: “Bio i ostao…


Gorenje FH210W zamrzivač cena, cene Srbija, prodaja Beograd Novi Sad Niš\nGorenje FH210W zamrzivač cene\nGorenje FH 210W Samostojeći, Vreme čuvanja 34 h, Godišnja potrošnja struje 289 kWh/god, Energetski razred A, Neto zapremina 198 l, Kapacitet zamrzivača 14 kg/24h, Buka 41 dBA, Dimenzije (ŠxVxD) 80 x 85 x 70 cm... specifikacija\nEnergetski razred A Bruto zapremina 210 l Neto zapremina dela za zamrzavanje 198 l Ručno otapanje Vreme čuvanja 34h, A Energetski razred (ŠxVxD): 80 × 85 × 70 cm\n26.631 din - 30.990 din\n24.961 din - 27.990 din\n23.601 din - 28.490 din\n19.799 din - 20.990 din\n29.501 din - 32.490 din\n25.988 din - 28.990 din\n25.499 din - 26.434 din\n32.687 din - 33.990 din\n33.899 din - 34.163 din\nEPonuda nije internet prodavnica već Vam omogućava da brzo i lako nađete Gorenje FH210W zamrzivač po najjeftinijoj ceni. Naš cilj je da kupci budu što bolje informisani o ponudi Gorenje zamrzivač FH210W na tržištu Srbije. Vrlo lako nalazite željeni proizvod za kategoriju Horinzontalni zamrzivači cene, ne morate da lutate od sajta do sajta za Gorenje Horinzontalni zamrzivači, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Gorenje FH210W zamrzivač sa PRODAVCEM. EPonuda ne može da garantuje potpunu tačnost specifikacije i slika za Gorenje FH210W zamrzivač. Pre kupovine, podatke za Gorenje zamrzivač FH210W proverite na sajtu PROIZVOĐAČA.


Makedonija: Albanci se pridružuju protestima opozicije, EU preti sankcijama, zemlja pred rasulom | Gde Investirati\nMakedonija: Albanci se pridružuju protestima opozicije, EU preti sankcijama, zemlja pred rasulom\nProtestima opozicije koji već danima traju u Makedoniji sutra će se pridružiti, prvi put, i pripadnici Albanaca u Makedoniji.\nZa sutra je planiran javni skup u organizaciji Udruženja bivših političkih zatvorenika i prognanika Albanaca u Makedoniji, ratnih veterana OVK, pokreta za reformu – DPA i nacionalni demokratski preporod (RDK).\nOni su pozvali se Albance, nevladine organizacije, nezavisne intelektualce, političke partije i sve građane da dođu na protest, koji će biti održanpod sloganom “Stop ovom sistemu.”\nViše dimenzionalna kriza koja je pogodila zemlju – od neuspeha i nepoštovanja zakona, politizacije institucija, zaobilazeći pravo na punu ravnopravnost Albanaca i Makedonaca, probudila je etničke tenzije – direktno podriva temelje stabilnosti i postojanja državnog zakona, kažu organizatori sutrašnjeg protesta, preneli su makedonski mediji.\n“Odluka Ivanova o aboliciji makedonskih političara i njihovih marioneta Albanaca koji su kršili zakon, koji zloupotrebljavaju položaj, te njihova umešanost u organizovani kriminal i korupciju, samo je dokaz više da u Makedoniji postoje dvostruki standardi i da su Albanci tretirani kao građani drugog reda”, naveli su organizatori utrašnjeg protesta Albanaca.\nOni, naime, smatraju da bi u situaciji gde politički dijalog daje nadu, gde se na najbrutalniji način krše sporazumi potpisanih uz posredovanje međunarodne zajednice, gde su zatvori prepuna nevinih Albanaca, gde se besramno trguje pravom na jednakost Albanaca i to od političkih zvaničnika koji sebe nazivaju Albance, degradira Albance albanski narod u Makedoniji, degradira ih i krši njhova prava na punu ravnopravnost, navode organizatori protesta Albanaca u Skoplju.\nEU razmatra sankcije protiv makedonskih političara\nEvropska unija mogla bi da razmotri da protiv makedonskih političara, koji ometaju rešenje političke krize u toj zemlji, uvede sankcije poput zabrane putovanja i zamrzavanja imovine, rekao je danas neimenovani evropski zvaničnik.\nOn je dodao da makedonski predsednik Đorđe Ivanov mora da poništi odluku o amnestiji 56 političara povezanih sa skandalom prisluškivanja i istakao da je to preduslov za nastavak pregovora sa EU.\n“Veoma smo zabrinuti zbog kratkovidosti trenutne vlade. EU je spremna da razmotri uvođenje sankcija političarima, koji blokiraju rešenje krize. Makedonija se kreće ka međunarodnoj izolaciji”, poručio je zvaničnik.\nPokušaj da se lideri glavnih političkih stranaka u Makedoniji okupe na razgovorima sa Evropskim komesarom za proširenje Johanesom Hanom u Beču, kako bi našli način za prevazilaženje političke krize je propao, saopštio je portparol Evropske komisije u Beču, javio je Reuters.\nDeutsche Welle: Makedonija – zemlja u raspadu\nNedelju dana nakon što je makedonski predsednik Đorđe Ivanov preventivno amnestirao 56 političara i njihovih saradnika i dalje hiljade Makedonaca svakodnevno izlaze na ulice zbog te odluke piše Deutsche Welle.\nNajvažniji zahtev je povlačenje amnestije koju je Ivanov udelio pripadnicima vladajuće elite protiv kojih Specijalno državno tužilaštvo vodi istragu zbog ilegalnog prisluškivanja 20.000 građana, zloupotrebe funkcija i kriminalizacije političkih protivnika kroz policiju i pravosuđe.\n„Huligani, ubice nacije, kriminalci upravljani iz inostranstva – tako ih naziva vladina štampa. Piše da demonstranti žele da pretvore Makedoniju u međunarodni protektorat i da ih finansira i njima upravlja berzanski špekulantGeorge Soros – oni su, dakle, sorošidi“, piše ugledni nemački nedeljnik Spiegel na svom portalu. „U pitanju su desetine hiljada ogorčenih Makedonaca koji već nedelju dana širom zemlje izlaze na ulice protiv nacionalno-autoritarnih vlastodržaca.“\nMediji prenose stav makedonskog publiciste Saše Ordanoskog koji kaže: „Mi smo zemlja u raspadu. Praktično više nema legalnih institucija, naša sudbina sada zavisi od međunarodne zajednice.“\nEvropa, piše Spiegel, zanemaruje mnoge stvari u Makedoniji jer ta država zaustavlja izbeglički talas na granici sa Grčkom. Ipak, u petak je novi sastanak u Beču pod dirigentskom palicom evropskog komesara Johanesa Hana. Od toga sastanka Dušan Reljić, stručnjak berlinske fondacije Nauka i politika, nema velika očekivanja: „Sadašnji razvoj pokazuje da režim Gruevskog želi da ostane na vlasti po svaku cenu jer njegovim predstavnicima preti zatvor.“\nDopisnica bečkog lista Standard u svom izveštaju ističe: „Demonstracije se danima održavaju ne samo u glavnom gradu Skoplju nego i u Bitolju, Strumici, Velesu, Kumanovu i Štipu. U njima učestvuju i Albanci koji čine četvrtinu makedonskog stanovništva.“\nDalje se posvećuje ulozi albanskih partija:\n„Zaista je odlučujuća uloga koju imaju dve velike albanske partije, DUI Alija Ahmetija, koji je poslednjih godina koalirao sa vladajućom VMRO, kao i DPA Menduha Tačija. Jer ukoliko te dve partije okrenu leđa premijeru Gruevskom i VMRO-u i priključe se zahtevu za odlaganjem izbora, onda bi VMRO ostao usamljen i nakon eventualnih izbora ne bi mogao da sačini koaliciju. Do sada međutim DUI i DPA podržavaju VMRO kada se radi o terminu izbora. Posebno DUI teško da ima interesa za efikasan rad Specijalnog tužilaštva iz straha da će isplivati pravno relevantne radnje u koje su upleteni članovi te partije – posebno slučajevi korupcije.“\n„Albanci u Makedoniji sve kritičnije gledaju na DUI i DPA. Nova albanska partija Besa i druge albanske organizacije učestvuju u protestima. Odlučujuće će svakako biti i koliki će pritisak na Albance izvršiti Sjedinjene Države. Jer Albanci u Makedoniji – baš kao i u Albaniji i na Kosovu – važe za bliske saveznike SAD. Važno je i da li će ubuduće Makedonija imati šansu da uđe u NATO i, dugoročno, u Evropsku uniju – uprkos dosadašnjem vetu Grčke“, zaključuje bečki list, prenosi Deutsche Welle.\nPrevious Beogradska berza: Metalac u fokusu, nastavak silaznog trenda\nNext ECB zadržala postojeće kamate, Draghi upozorio na moguću deflaciju u evrozoni\nNarodna banka Srbije (NBS) saopštila je da su na kraju decembra 2016. godine devizne rezerve iznosile 10 milijardi i 204,7 miliona evra i bile su veće za 386,8 miliona evra


Na festivalu hrane u Londonu pripreman crnogorski kačamak | Aktuelno\nNaslovna CRNA GORA Na festivalu hrane u Londonu pripreman crnogorski kačamak\nFestival je prilika da se Crna Gora putem predstavljanja gastro ponude promoviše kao turistička destinacija na strateški važnom tržištu Velike Britanije, saopšteno je iz Nacionalne turističke organizacije Crne Gore.\n,,Tržište Velike Britanije spada u red tržišta prvog prioriteta za Crnu Goru i po broju turista koju su posjetili našu zemlju je među najzastupljenijim kada su u pitanju evropske zemlje. Bilježi se pozitivan trend interesovanja i u 2018. godini kada je u Crnoj Gori boravilo oko 63 hiljade turista iz Velike Britanije koji su ostvarili oko 325 hiljada noċenja čime se nastavio konstantan rast dolazaka (+48 odsto) i noćenja (+54 odsto) sa ovog tržišta u prethodnom periodu. Trend rasta primjetan je i tokom 2019. godine, budući da je tokom prva četiri mjeseca ostvaren rast dolazaka od oko 35 odsto i noćenja od oko 38 odsto u poređenju sa istim prošlogodišnjim periodom”, navode u NTO.\nFestival hrane London\nPrethodni članakGori Portugal: Više od 1.000 vatrogasaca se bori protiv šumskih požara\nNaredni članakBrajović čestitao Dan opštine Šavnik


FPOMP – Macedonian Organic Producers Federation - Baza proizvođača\nPoslednja izmena 13 Okt, 2015 14:08 od strane Dejan Viduka\nOpis gazdinstva/preduzeća: FPOPM je aktivna na lokalnom, nacionalnom i međunarodnom nivou u zavisnosti od aktivnosti. Na lokalnom nivou najveći deo aktivnosti se sprovode od strane regionalnih asocijacija (obuka, konsalting usluga, radionice i sl). Uprkos regionalnom karakteru ove aktivnosti su često organizovane kao FPOPM događaji i članovi iz različitih udruženja i regiona posećuju organizovane obuke, konsultacija i razmene iskustava.\nKao priznata i poštovana organizaciju na nacionalnom nivou, FPOPM praktično predstavlja organske proizvođače i interese, učesnika organskog pokreta u medijima i javnosti. FPOPM podržava uređivanje i štampanje priručnika i promotivnih materijala za organsku poljoprivredu. FPOPM podržava i učestvuje u razvoju i realizaciji različitih nacionalnih događaja i projekata. FPOPM pruža podršku u organizovanju studijskih posete, događaja i učestvuju na izložbama i sajmovima. FPOPM učestvuje i doprinosi u međunarodnim projektima i aktivnostima.\nTagovi: fpopm aktivnosti ukupno udruženja organizovane podržava nivou događaja nacionalnom učestvuje različitih promotivnih materijala razvoju poljoprivredu


Jak vetar lomio po Srbiji | SerbianForum\nJak vetar lomio po Srbiji\n[h=1]Jak vetar lomio po Srbiji[/h]\nJak vetar u Beogradu, Novom Sadu i drugim gradovima lomio drveće, oštećeno više automobila, nema izveštaja o povređenima.Deset ekipa preduzeća "Zelenilo Beograd" su trenutno na terenu i uz pomoć hidrauličnih platformi (visoke dizalice od 12, 18, 21 i 22 metra), sklanjaju grane i stabla koja su pala usled jakog vetra, koji duva od sinoć. One će raditi pojačano tokom čitavog dana, a nakon toga će dežurne ekipe biti mobilne do sedam časova ujutru narednog dana.\nSvi građani mogu da se jave na dežurni telefon "Zelenila Beograd" - 011 2650 683 ili na telefone gradskog Centra za obaveštavanje, dežurne inspekcije ili policije kako bi prijavili pad grana ili drveća.\nDo sada su ekipe intervenisale na 17 mesta u gradu: u Nišavskoj 6, Dalmatinskoj 37, Južnom bulevaru 142, Stanislava Sremčevića 3, Pribojskoj 44a, Sazonovoj 37, Marijane Gregoran preko puta broja 34, Jove Ilića 140, Kneza Višeslava - u dvorištu Avala filma, Petefijevoj 57, Bulevaru vojvode Putnika, Vase Pelagića 34 - 36, Zmajevačkoj 62, Andre Nikolića 4, Hercegovačkoj 18, Dr Ivana Ribara 206 i na Starom sajmištu.\nSamo sedam intervencija bilo je na javnim zelenim površinama, dok su ostale bile na privatnim posedima.\nŠteta je pričinjena od pada stuba vrbe na automobil u dvorištu Osnovne škole "Dušan Dugalić", kao i padom stabla bele topole sa neuređene površine preko ulice na automobil u Ulici dr Ivana Ribara 206. Niko od prolaznika tom prilikom nije povređen.\nJKP "Zelenilo Beograd" apeluje na građane da vode računa o tome gde parkiraju svoja vozila zbog najave jake košave, koja će duvati sa udarima olujne jačine, preko 17 metara u sekundi.\n[h=2]Košava čupa drveće po Novom Sadu[/h]Novosađanka Jovana Ivanović zamalo je nastradala kada je oko 13 časova u blizini Limanskog parka jak vetar srušio jedno stablo, koje je palo na metar od nje.\nPrema rečima ove Novosađanke udari vetra su u tim trenucima bili toliko jaki da su iščupali drvo iz korena, a ona i još jedna prolaznica samo su pukom srećom ostale nepovređene.\n"Prolazila sam blizu Limanskog parka i na uglu Šekspirove i Narodnog fronta bukvalno metar ispred mene se srušilo drvo. Devojka ispred mene odskočila je u stranu i izbegla stablo. Najveći problem je što je to drvo bilo na samom ulazu i u slučaju da je neko izlazio iz zgrade, verujem da bi nastradao", priča za 021 Jovana Ivanović.\nIz "Gradskog zelenila" za 021 navode da je pod udarom jakog vetra danas širom Novog Sada palo deset stabala, a više desetina većih i manjih grana je odlomljeno.\nKako kaže portparol ovog preduzeća, Ivan Nožinić, u gradu postoji mnogo stabala koja su se usled velikih vrućina i nedostatka kiše osušila, pa predstavljaju opasnost prilikom jakih vetrova.\n"Zbog olujnog vetra koji poslednjih nekoliko sati duva na teritoriji Novog Sada, veliki broj stabala širom grada je porušen, a imamo i veliki broj intervencija zbog polomljenih grana", poručuje Nožinić i dodaje da su ekipe "Gradskog zelenila" već počele sa obaranjem rizičnih stabala, ali da ih ima previše, te da nisu još uvek stigli da pokriju ceo grad.\nUsled jake košave stabla su padala i kod Poljoprivrednog fakulteta, u Futoškom parku, a u ulici Jovana Subotića od naleta vetra srušio se deo zida jedne trospratnice u blizini Vatrogasnog doma, a cigle su sa visine od oko 10 metara pale na trotoar.\nU meteorološkoj službi su ranije najavili da će na području Vojvodine duvati košava sa udarima olujne jačine, preko 17 m/s, pa i do 28m/s. Deo Petrovaradina i Kamenice bez struje\nIz Elektrodistribucije Novi Sad poručuju da je usled jakih udara vetra na elektroenergetsku mrežu deo Petrovaradina i Sremske Kamenice u jutarnjim satima ostao bez električne energije, kao i da je moguće da će pojedini građani u ostalim delovima grada takođe ostati bez struje.\nKako kažu u ovom preduzeću, sve tehničke ekipe nalaze se na terenu i rade na otklanjanju kvarova.


Klanjana dženaza Merimi Balkić – Haber.ba\nKlanjana dženaza Merimi Balkić\nVelika tuga nadvila se nad Mezarjem Lipik u Bosanskoj Krupi, gdje je obavljen ukop Merime Balkić, tragično nastradale pedagogice iz Osnovne škole Kovačići Sarajevo.\nKlanjana dženaza Merimi Balkić - Avaz.ba\nOd Merime se oprostio veliki broj građana Bosanske Krupe i okolnih mjesta, a dženaza-namaz je ranije klanjana ispred Gradske džamije u Bosanskoj Krupi, piše “Radio Sarajevo“.\nPodsjetimo, Balkić (42), koja je bila pedagogica, zajedno je sa svoje tri kolegice Lejlom Sadiković, Minom Kadrić i Alminom Ćorović, iz Osnovne škole Kovačići, poginula kod Darive, u blizini glavnog grada Bosne i Hercegovine, kada su u automobilu, iz još neutvrđenih okolnosti, sletjele s kolovoza i završile u provaliji dubokoj 200 metara.\nIstog dana, na istom mjestu, na mezarju u Vlakovu u 14 sati obavit će se i dženaza-namaz tragično nastradaloj Almini Ćorović, koja je poginula u 70. godini, kao i Mini Kadrić (58).\nTeme:Bosanska Krupa, dženaza-namaz, izdvojeno, Merima Balkić, Osnovna škola "Kovačići", saobraćajna nesreća


Milić: Opoziciona lista model za rušenje DPS-a u Nikšiću | onogošt.me\nMilić: Opoziciona lista model za rušenje DPS-a u Nikšiću\nObjavljeno: Utorak, Januar 10, 2017 - 13:26\nPredsjednik Socijalističke narodne partije (SNP) Srđan Milić ocijenio je da opoziciona lista partija koje žele da zajedno nastupe na izborima u Nikšiću predstavlja optimalan model za, kako je rekao, rušenje katastrofalne DPS vlasti u gradu pod Trebjesom.\nOn je to rekao na tradicionalnom božićnom koktelu, koji je ta stranka organizovala u Mojkovcu.\n„Crnoj Gori su potrebni novi i pošteni ljudi, a SNP je više od svih uradio za građane i to ćemo nastaviti i u narednom periodu. Nema porodice u Crnoj Gori kojoj mjere i predlozi SNP-a nijesu pomogli“, rekao je Milić.\nKazao je i da je SNP često žrtvovao svoju snagu pomažući drugima, što je urađeno i na prethodnim izborima, jer je, dodao je, SNP-u uvijek cilj bio smjena vlasti radi napretka Crne Gore, a ne borba za mandate unutar opozicije.\nUkazujući na značaj i važnost sinhronizovanog djelovanja opozicije, Milić je ponovio da se poslanici SNP-a neće vraćati u parlament dok afera „državni udar“ ne dobije pravno-politički epilog.


Pretres kuće u blizini mesta ubistva Jelene Krsmanović: Inspektori odneli sve stvari oca i sina! (VIDEO)\nPo lupom policijskih inspektora bila je kuća starijeg muškarca S.A. za koga se sumnja da ga je policija pronašla u nedelju prepodne u šiblju blizu mesta gde se nalazilo telo ubijene pevačice\nObjavljeno: 22.04.2016. 19:43h\nBeogradska policija, u nastavku istrage o ubistvu pevačice Jelene Krsmanović Marjanović obavila je pretres jedne kuće u naselju Crvenka koja je udaljena oko kilometar od nasipa u Borči.\nMisteriozni čovek sa štapom progovorio: Bio sam na nasipu gde je Jelena ubijena!\nPo lupom policijskih inspektora bila je kuća starijeg muškarca sa inicijalima S. A. za koga se osnovano sumnja da se radi o osobi koju je policija pronašla u nedelju prepodne kako leži u šiblju nedaleko do mesta gde se nalazilo telo ubijene pevačice.\nU toku poretraživanja kuće u dvorištu se nalazio i njegov takođe njegov sin Saša A. sa kojim su policajci takođe obavili razgovor. Ekipa Forenzičara je posle nešto manje od sat vremena iz kuće dvojice muškaraca sa sobom na analizu odnela bicikl, farmerke i dva para obuće.\nPosle odlaska policijskih inspektora Saša A. je kratko za Kurir rekao da on i njegov otac nemaju nikakve veze sa ubistvom pevačice Jelene Krsmanović Marjanović. Inače prema saznanjima Kurira na informativnom razgovoru u PU za Grad Breograd - 29 . novembar bili su vlasnici motora i bicikala.\nInače policija traga i za plavim BMW. Pretpostavlja se da policija verovatno traži sve što su snimile kamere, određene automobile, bicikliste, ali i osbe koje su snimljene u blizini nasipa gde je pronađeno telo pevačice.\nJelena KrsmanovićPretresJelena MarjanovićUbistvoIstragaPolicijakućapevačica


Pevači dobili po 90.000 pomoći od države (foto)\nA. J. 18. decembra 2020. 18:35\nTokom skoro desetomesečne borbe koja je pogodila svaki aspekt ekonomije u Srbiji, neretko su se mogle čuti izjave domaćih muzičara kako su oni najpogođeniji ovom globalnom krizom.\nDok Miroslav Ilić s jedne strane kaže da mu je dovoljno 3.000 evra mesečno da preživi, njegove kolege jadikuju da mesecima nemaju od čega da se prehrane. Država je juče odlučila da pomogne „pevačima na rubu egzistencije“.\nFinansijsku pomoć od države dobili su izvođači koji uživaju status samostalnih umetnika, i to na molbu Samostalnog sindikata estradnih umetnika Srbije, koji je od Ministarstva finansija zatražio novčanu pomoć za svoje članove, potvrdio je Dragiša Golubović, predsednik Semus.\nPomoć su dobili muzičari i pevači koji su u statusu samostalnog umetnika, a da nisu u penziji, već su aktivni, i kojima još uvek teče radni staž. Među njima su Ivan Gavrilović, Snežana Babić Sneki, Marko Bulat, Beki Bekić, Jelena Broćić i mnogo drugi, rekao je Golubović, prenosi Bizlajf.\nNaknada je bila namenska zbog korone, tri puta po 30.000 dinara mesečno, ukupno 90.000 na njihove tekuće račune, s tim što je sve isplaćeno odjednom. Ta pomoć je znatno pomogla ljudima, ocenio je Golubović.\nPevač Ivan Gavrilović jedan je od onih koji je dobio finansijsku pomoć od države.\n“Istina je da smo dobili pomoć zahvaljujući SEMUS-u i predsedniku udruženja. Dobili smo po 30 000 za tri meseca u vreme kada je zaista ta pomoć države bila najpotrebnija. Naravno, svaka estradna ličnost koja je smatrala da joj pomoć nije potrebna, dala je pare onima kojima je novac potrebniji“, rekao je Gavrilović za Nova.rs.


23.05.2017\tPorodica Koliko mališani smeju da gledaju televiziju?\nKoliko mališani smeju da gledaju televiziju?,\t4.7 out of 5 based on 15 votes . MamaiBeba.rs\tDa li znate zašto se preporučuje da deca ne gledaju televiziju barem do druge godine života? Televizija je sastavni deo života većine porodica, samim tim i dece, od najranijeg uzrasta. Međutim, postavlja se pitanje koliko i šta na televiziji smeju da gledaju mala deca? Psiholozi daju odgovore na ta pitanja.\nTelevizija ima svoje mesto u životima mališana i može imati korisne i pozitivne efekte, ali koliko televizije je optimalno za decu? Otkud to da deca od malena gledaju televiziju, i što je najvižnije – šta gledaju?\nAmeričko udruženje pedijatara preporučuje da deca mlađa od dve godine života uopšte ne gledaju ni televiziju, niti DVD-ijeve i drugi snimljeni program.\nŠto se tiče vremena provedenog ispred malog ekrana, udruženja pedijatara iz različitih zemalja slažu se da, kada napune dve godine, deca ne gledaju televiziju više od sat vremena dnevno, ili ne više od dva sata dnevno u starijem uzrastu, uz napomenu da smeju da gledaju samo kvalitetan program. Televizija, bebe i mala deca\nZa bebe je neophodno da komuniciraju sa odraslima. Stalna razmena stimulanasa je ključna za razvoj njihovog mozga i njihovih emocionalnih, intelektualnih i društvenih potencijala, koji se ne razvijaju ukoliko televizija vrši funkciju dadilje.\nU trenucima kada se deca sama zabavljaju, preporučuje se da se zanimaju igračkama ili jednostavno da puze i istražuju svoj dom. U tako osetljivom dobu, iako decu drži mirnom, hipnotišući efekat televizije nikako se ne preporučujue.\nNe treba deci potpuno ukinuti gledanje televizije, ali treba izbegavati da to postane jedini vid smirivanja dece. I kada je gledaju, bitno je da gledaju kvalitetan program.\nPostoje tri važne činjenice, potvrđene mnogim studijama, koje roditelji treba da imaju na umu:• Deca koja poseduju televizor u svojoj sobi imaju slabiji uspeh u školi.\n• Deca koja pre treće godine počnu da gledaju televiziju, u uzrastu od šest godina imaju poteškoća dok uče da čitaju.\n• Deca koja su najviše gledala televiziju u uzrastu od pete do petnaeste godine, čine grupu sa najmanje diplomaca u 26. godini. Tekst priredila Milena Pantelić / saradnik portala MamaiBeba.rsTags:gledanje televizijenegativni efekti televizijepozitivni efekti televizijeuticaj televizije na decu


Besplatna letovališta za penzionere - VRH Vesti\nBesplatna letovališta za penzionere\n9. maja 2019. 9. maja 2019. administrator 0 Komentara penzioneri, zlatibor\nPravo na besplatnu rehabilitaciju u zdravstveno-stacionarnim ustanovama i banjsko-klimatskim lečilištima tokom 2019. godine, u trajanju od 10 dana, imaju korisnici starosnih, invalidskih i porodičnih penzija koji imaju prebivalište na teritoriji Republike Srbije i čija je penzija do iznosa od 26.324 dinara.\nU besplatnu rehabilitaciju uključeni su troškovi prevoza u visini cene autobuske, odnosno vozne karte drugog razreda. Fond će snositi troškove za pratioca deteta koje koristi porodičnu penziju po osnovu nesposobnosti za samostalan život i rad, dok će slepi penzioneri koji dobijaju rehabilitaciju o trošku Fonda imati i pratioca kome će boravak takođe biti besplatan.\nPravo na besplatnu rehabilitaciju imaju penzioneri iz kategorije zaposlenih, samostalnih delatnosti i poljorivrednici, koji, osim penzije koja je niža od gore navedenog iznosa, nemaju druga lična primanja, kao i penzioneri koji su to pravo ostvarili primenom domaćih propisa i na osnovu međunarodnih ugovora, pod uslovom da zbir tih penzija ne prelazi gore navedeni iznos.\nČlanstvo u penizionerskim organizacijama nije uslov za korišćenje ovog prava.\nPrijave na oglas se podnose do 21. maja 2019. godine.\nPrijavu možete preuzeti ovde Prijava za besplatnu rehabilitaciju 2019\n← Zakazivanje pregleda u SB “Čigota“\nI deo: Zašto kasni i koliko košta informisanost građana opštine Čajetina i Zlatibora →


Dijagnostika vozila » Auto dijagnostika » Auto servis Kum\nUSLUGE AUTO SERVISA - KOMPJUTERSKA DIJAGNOSTIKA VOZILA\nSavremena dijagnostika vozila u auto servisu Kum. Svako novije vozilo ima ugrađen elektronski sistem koji zahteva kompjutersko pronalaženje greške ili kvara na automobilu.\nKod nastanka kvara, elektronski sistem pamti informaciju kao grešku, i povezivanjem Vašeg automobila na dijagnostički uređaj, naš serviser ima tačnu informaciju o kvaru. Pomoću autodijagnostike se praktično može rešiti svaki problem koji je nastao na vašem automobilu, s obzirom da kompjuter u vozilu neprekidno reguliše i podešava karakteristike i performanse Vašeg vozila.\nDijagnostička oprema omogućava najsigurniju proveru i podešavanje Vašeg automobila, često se hauba automobila ni ne otvori, a dijagnostički uređaj saopšti koji je kvar nastao. Automobil Vas sam obaveštava da je došlo do nekog problema na vozilu pomoću MIL lampice.\nOvo je univerzalan deo na svim vozilima, u pitanju je jedna lampica koja se obično nalazi na instrument tabli i koja Vas obaveštava da je došlo vreme za servis vozila. Ona se pali u slučaju nastanka problema kontrole motora, antiblokirajućeg sistema, vazdušnog jastuka i sl. U zavisnosti od problema lampica može da neprekidno svetli ili da trepće. Karakteristično za nju je da se gasi isključivo posle otklanjanja kvara na vozilu.\nOva lampica je kao stvorena za Vaš automobil, jer se ona praktično brine o stanju Vašeg automobila i prilikom njenog paljenja ne treba je ignorisati, već naprotiv tada možete biti sigurni da nešto nije u redu sa vašim automobilom. Prilikom njenog paljenja vi ne možete pretpostaviti o kakvom se kvaru radi, zato se auto mora odvesti u servis kako bi se automobil proverio pomoću dijagnostičke opreme.\nDijagnostičkim uređajem moguće je pristupiti i dodatno podesiti pojedine sklopove ili delove na vozilu. Današnje servisiranje i održavanje vozila je potpuno nemoguće bez adekvatne opreme. Uređaji koji se koriste u našem servisu omogućavaju čitanje memorijskih grešaka i osnovna podešavanja na sistemima za ubrizgavanje i paljenje kod svih benzinskih i dizel motora, instrument tablama, klima uređajima, automatskim Tip Tronic menjačima, ABS sistemu, vazdušnim jastucima i ostalim elektronskim uređajima.\nAuto servis Kum vrši kompletnu dijagnostiku svih BMW automobila. Naši uređaji podržavaju poslednje generacije automobila. Pratimo savremene trendove i ulažemo u tehničku opremljenost, kao i u stručno usavršavanje našeg tima.


LDP: Nadležni da reaguju na najavljeno nasilje SRS | Autonomija\nLDP: Nadležni da reaguju na najavljeno nasilje SRS\nPoslanici SRS najavljuju linč učesnika festivala "Merdita, dobar dan"\nLiberalno-demokratska partija danas je pozivala javnost, političke partije i institucije da reaguju na „najavljeno nasilje“ članova Srpske radikalne stranke (SRS) tokom festivala koji organizuje Inicijativa mladih za ljudska prava „Merdita, dobar dan“, a koji se bavi pitanjima mladih Albanaca i Srba.\n„Poslanici ove partije (SRS) najavljuju linč učesnika festivala, koji treba da počne sledeće nedelje, na kojem se razgovara o kulturi i životu mladih ljudi iz Beograda i Prištine i koji, kroz godine, služi da smanji tenzije i razbije predrasude među ljudima i širi duh tolerancije“, naveo je LDP i dodao da festival ne povređuje ničija osećanja niti stavove, već utiče na smanjenje tenzija.\nLDP je naveo da SRS danima iz Skupštine Srbije najavljuje da će sprečiti događaj.\n„Ne može biti kompromisa sa pitanjima slobode, tako ni sa pitanjem da li je Beograd grad otvorenosti i različitosti, a oni koji spremaju nasilje moraju biti sprečeni, jer je zakon jasan. Ne može se niko povlačiti pred grupom nasilnika željnih pažnje i političkih poena, bez ikakvog razmišljanja šta njihovi potezi nose sa sobom“, naveo je LDP.


Slučaj „argentinski kokain“: U Moskvi uhapšene tri osobe - Sputnjik Srbija\n10:44 08 Mart 2021\nSlučaj „argentinski kokain“: U Moskvi uhapšene tri osobe\n© Foto : Argentine Ministry of Security\n14:04 26.02.2018 Preuzmite kraći link\nTverski sud u Moskvi uhapsio je tri osobe zbog optužbi za pokušaj šverca droge iz Argentine, saopštila je pres-služba suda za Sputnjik.\nMoskva demantovala tvrdnje o prenošenju kokaina diplomatskom poštom\nOdluka je doneta još 13. decembra prošle godine, ali su novinari to saznali tek sada. Rok za hapšenje optuženih produžen je do aprila.\nVladimir Kalmikov, Ištimir Hudžamov i Ali Abjanov optuženi su za pokušaj ilegalne trgovine i krijumčarenje narkotika i prete im duge kazne zatvora.\nIstražitelji traže i ostale učesnike kriminalne grupe koja je pokušala da u Rusiju unese kokain iz Argentine.\nArgentinska ministarka za bezbednost Patricija Bulrič je izjavila da su obaveštajne službe dveju zemalja uspele da zaustave isporuku u Moskvu 389 kilograma kokaina. U Argentini je uhapšeno nekoliko osoba, uključujući lokalnog policajca i migranta iz Rusije. Koferi sa narkoticima pronađeni su na teritoriji ruske ambasade. Pritom su same diplomate o tome obavestile policiju.\nTokom specijalne operacije kokain je zamenjen brašnom, u kofere su stavljeni lokatori, a policija je počela da prisluškuje telefonske razgovore osoba uključenih u trgovinu narkoticima. Vrednost zaplenjenih narkotika na crnom tržištu procenjeno je na pedeset miliona evra.\nkokain, hapšenje, Argentina, Moskva\n08/03 10:05 Internet giganti ne poštuju zakone i propise Rusije - problem se mora rešiti!


PSŽ SPREMA “BOMBU” Legenda Ibra ide, stiže Grizman!\nFudbaler Atletiko Madrida Antoan Grizman prva je želja Pari Sen Žermena, koji francuskog napadača vidi kao idealnu zamenu za Zlatana Ibrahimovića, prenosi “L’Ekip”.\nIBRAHIMOVIĆ: Zamalo da zaplačem na oproštaju od PSŽ!\nIbrahimović: Zamalo da zaplačem na oproštaju\nIbrahimović: Znam gde idem, ali neću da kažem\nZamalo da zaplačem na oproštaju od PSŽ\nBlic - Kurir - RTS - Mozzart Sport - Sportske.net - Pravda - Vesti Online - Vesti Online\nJovanović: Pričaću s Vučićem, Tadićeve prozivke besmislene\nBeograd -- Lider LDP Čedomir Jovanović kaže da se ne nudi Aleksandru Vučiću, da bude deo nove Vlade, ali da će razgovarati sa njim ukoliko ga bude pozvao na konsultacije.\nČeda uporedio Vučića sa Ti-reksom\nBlic - Danas - Blic - R.S.Evropa - Vesti Online - Novi Magazin - Kurir - Blic\nVikiliks: Mišel Temer je američki doušnik\nPortal Vikiliks saopštio je da je vršilac dužnosti predsednika Brazila Mišel Temer ranije dostavljao političke informacije Savetu za nacionalnu bezbednost SAD i američkoj vojsci, saopšteno je na ...\nOpozvan ambasador Venecuele u Brazilu zbog Dilme Rusef\nBrazil, Temerova vlada najavila oštru borbu protiv krize\nTemerova vlada najavila borbu protiv krize u Brazilu\nBrazilski predsednik: Vratiću ekonomiju na "pravi put"\nB92 - B92 - Kurir - B92 - DW - Blic - Politika - Al Jazeera\nKakav odgovor Moskve\nDa li se upotrebljava prezervativ koji štiti samo 50 odsto? Upravo otprilike toliko i iznosi postotak zaštite američkog antiraketnog štita pred raketama koje bi mogle da dolete sa područja Irana, ...\nPutin: Štit nije brana već pretnja bezbednosti\n"NATO tvrdi da nije protiv Rusije, ali ko veruje u to?"\nPUTIN UPOZORAVA Rusija je primorana da odgovori na pretnju NATO pakta\nB92 - ALO - Kurir - Telegraf - Novosti - Danas - RTV - Politika\nSednica CG parlamenta neizvesna\nNakon incidenta koji se u crnogorskom parlamentu dogodio u petak, održavanje sutrašnje sednice nije izvesno zbog stava vladajuće Demokratske partije socijalista (DPS) da se neće vraćati dok poslanici ...\nKriza u CG: Šta posle sukoba Đukanovića i opozicije?\n(VIDEO) NEIZVESNO: DPS Ne vraćamo se u skupštinu ako dođe DF, KRIVOKAPIĆ: Ima da dođete!\nĐukanović i ministri sutra neće u Skuštinu\n(VIDEO) UVREĐEN: Milo i njegovi ministri neće sutra na sednicu Skupštine zbog psovanja od petka\nB92 - Politika - RTS - R.S.Evropa - Politika - Novi Magazin - Vesti Online - B92\nDevet decenija kraljice Elizabete!\nBritansko društvo u Srbiji, povodom 90. rođendana Njenog visočanstva kraljice Elizabete Druge, organizovalo je u dvorskom kompleksu Karađorđevića, na Dedinju, dobrotvorno porodično druženje.\nKameron: Stranci da pokažu imovinu javno\nKraljica na svom omiljenom društvenom događaju\nKeri: Korupcija je opasna kao i terorizam\nPolitika - Novi Magazin - Novi Magazin - Blic - Telegraf - Kurir - Novosti - B92\nOvakva atmosfera vlada ispred arene u Stokholmu! (VIDEO)\nIspred "Globe" arene vlada prava uzavrela atmosfera, a naš reporter sa lica mesta prenosi vam deo svega što tamo može da se vidi: blictv_rs/main 0 0 ...\nOvakvu Brenu niste videli: Kako izgleda kada se njoj smrkne\nZAVODNIK Maca otkrio sa koliko je bio žena (VIDEO)\nEvo zašto je Marija Šerifović i dalje pobednica Evrovizije!\nIZA KULISA Sve što niste mogli da vidite na Evrosongu (VIDEO)\nMuslin: "Strancima nema mesta u reprezentaciji, ideja je povratak Subotića"\nSlavoljub Muslin je i izjavi za današnji "Žurnal" istakao da po svaku cenu želi da dovede u reprezentaciju Nevena Subotića. Novi selektor reprezentacije Srbije pozvao je čak 32 igrača za prijateljske ...\nMuslin: Nisam ništa loše govorio o Džajiću\nMuslin: Nisam tiranin da kidam glave, ali biću rigorozan - Srbija je najviši interes\nRadomir Antić za "Blic": Žao mi je Muslina!\nTelegraf - Sportske.net - Kurir - Blic - Telegraf - ALO - Danas - Sportske.net\n(VIDEO) SAŠKA KARAN RASKRINKALA KEVU: Rekla mi je da hoće da se osveti mužu i to zbog...\nTokom emisije "Pitanje gledalaca", među farmerima je nastao pravi haos. Naime, gledaoci su pitali Sašku da li sme pred svima da ponovi ono što je ispričala o Kevi.\nPorodični sastanak pretvoren u pakao: Mića i Saška ispljuvali Marinu, Keva Ceci pokazala srednji prst! (video)\nSaška: Miki, tvoja žena sad pu*i nekom drugom!\nPOBESNELA Saška Karan prosula litre i litre mleka, farmeri UŽASNUTI! (VIDEO)\n(VIDEO) NEĆETE PRESTATI DA SE SMEJETE: Miki Mećava pokazao kako peva Saška Karan\nKurir - Svet - Svet - Svet - Svet - Vesti Online - Svet Plus - Kurir\nLula Živojinović je pred ćerkom jedva izustio da želi što pre da ode u svoj dom, gde će se o njemu brinuti njegova supruga Velimir Bata Živojinović (82) požalio se porodici i lekarima da hoće da ide ...\nGlumcu dosadila bolnica! Bata: Hoću kući!\nVALTER SAD SAM DIŠE: Bata Živojinović u ponedeljak prelazi u bolnički apartman\nALO - Kurir - RTV - Telegraf - Nadlanu - Svet - Svet Plus - Blic


Izložbu "CERN u Srbiji" posetilo 120.000 građana\nIzložbu “CERN u Srbiji” posetilo 120.000 građana – Personal magazin\nIzložbu “CERN u Srbiji” posetilo 120.000 građana\nTribinom ”Čemu zapravo služi CERN?”, 7. novembra u 18 časova, zatvara se izložba ”CERN u Srbiji”. Tokom tri nedelje izložbe više od 120.000 Beograđana imalo je priliku da se upozna…\nTribinom ”Čemu zapravo služi CERN?”, 7. novembra u 18 časova, zatvara se izložba ”CERN u Srbiji”.\nTokom tri nedelje izložbe više od 120.000 Beograđana imalo je priliku da se upozna sa radom Evropske organizacije za nuklearna istraživanja (CERN). Nakon Beograda izložba se seli u Novi Sad gde će biti otvorena 10. novembra.\nTokom osamnaest radnih dana, od 19. oktobra do 7. novembra, izložbu „CERN u Srbiji“ u Galeriji Robne kuće ”Beograd” u Knez Mihailovoj 5 posetilo je 120.000 ljudi. To je na dnevnom nivou čini najposećenijim naučnopopularnim događajem koji je Centar za promociju nauke organizovao tokom 2012. godine.\nZbog velikog interesovanja publike, izložba se nakon Beograda seli u Novi Sad, gde će biti otvorena 10. novembra, u okviru obeležavanja Svetskog dana nauke za mir i razvoj. U međuvremenu u Beogradu, Centar za promociju otvara novu izložbu o održivom stanovanju, prošlosti i budućnosti, pod nazivom Metahousing, koja je imala zapaženo ggostovanje u Londonu.\nIzložbu ”CERN u Srbiji”, Centar je organizovao u saradnji sa Komisijom za saradnju sa CERN-om, a posetioci su imali priliku da se upoznaju sa najnovijim dostignućima u najvećoj istraživačkoj instituciji na svetu, kao i sa tehnologijom Velikog sudarača hadrona (LHC).\nU saradnji sa Fizičkim fakultetom, za građane su organizovane popularne demonstracije ogleda iz fizike, a u saradnji sa Institutom za fiziku u Beogradu, u prostoru za predavanja u Galeriji istraživači iz CERN-a su svakog dana držali popularna predavanja o fizici čestica.\nU okviru pratećeg programa izložbe, organizovan je i program Tribine sredom na kojima su gostovali ugledni fizičari, ali i drugi naučnici, javne ličnosti i promoteri nauke. Domaćin ovih tribina bio je Aleksandar Bogojević sa Instituta za fiziku u Beogradu.\nPoslednja u nizu Tribina sredom, pod nazivom ”Čemu zapravo služi CERN?” ukazaće na značaj CERN-a kako za naučnike, tako i za obične ljude, ali i otvoriti i mnoga kontroverzna pitanja o opravdanosti eksperimenata kakvi se izvode u CERN-u.\nIzložbu “CERN u Srbiji” posetilo 120.000 građana was last modified: November 6th, 2012 by Redakcija\nCERNCPNizložbaLHCVeliki sudarač hadrona\nPartnerIT – Više od 60 stranih IT kompanija dolazi u Beograd da traži partnere


Generalni sekretar CKFBiH posjetio općinske organizacije Crvenog križa USK i migrantske kampove Sedru i Lipu – Crveni križ FBiH\nU okviru terenske posjete Unsko-sanskom kantonu generalni sekretar Crvenog križa Federacije BiH Namik Hodžić sa svojim saradnicima posjetio je nekoliko općinskih organizacija. U Ključu, Bosanskom Petrovcu, Bosanskoj Krupi, Bužimu, Cazinu i Bihaću razgovarano je sa osobljem, ali i volonterima Crvenog križa.\nBilo je riječi o aktivnostima koje se svakodnevno sprovode na ovom području, ali i onim koje su uzrok pandemije koranavirusa te situaciji sa migrantima u ovom Kantonu.\nOrganizacijama su također uručena i određena zaštitna sredstva za rad na terenu.\nU okviru ove posjete, koja se odvijala u Nedjelji/Tjednu Crvenog križa i Crvenog polumjeseca generalni sekretar posjetio je i nekoliko socijalno-ugroženih porodica kojim su uručeni ramazanski paketi. Također, organizacijama je uručena i donacija higijenskih sredstava, koju finansira UNICEF.\nGeneralni sekretar CKFBiH je tokom posjete Unsko-sanskom kantonu obišao i migrantski punkt u Velečevu, kao i kampove Sedra i Lipa gdje je razgovarao sa osobljem i volonterima koji su svakodnevno na terenu.


Prevoz do aerodroma Nikola Tesla Beograd - Kombi prevoz\nPrevoz do aerodroma Nikola Tesla u Beogradu kombi vozilom i minivanom je posebna usluga namenjena svima koji žele da sa svoje kućne adrese ili dogovorenog mesta polaska stignu na aerodrom u zakazano vreme. Takođe, ova usluga se odnosi i na doček gostiju koji dolaze iz inostranstva u Srbiju sa prevozom do željene adrese hotela ili privatnog smeštaja. Za ovu vrstu usluge potrebno je najaviti tačno vreme polaska ili dolaska radi obezbeđivanja potrebnog vozila prema broju putnika.\nPrevoz sa aerodroma Nikola Tesla u unutrašnjost Srbije\nOpciono prema konkretnom zahtevu moguć je prevoz sa i do aerodroma Nikola Tesla u Beogradu prema svim destinacijama u unutrašnjosti Srbije i okruženju. Kod veće količine prtljaga obezbeđujemo dodatni prostor za prevoz oslobađanjem mesta za sedenje.\nPrevoz do aerodroma, naša usluga:\nveliki izbor kombi vozila kapaciteta 7+1, 8+1 sedište,\nmoderan vozni park,\nDoček gostiju i kombi prevoz sa aerodroma Nikola Tesla\nUkoliko planirate goste iz inostranstva prepustite nama doček gostiju i kombi prevoz sa aerodroma Nikola Tesla do željene adrese bilo da je u pitanju Beograd ili bilo koji grad u Srbiji. Naša kombi vozila pored predviđenog broja sedišta poseduju i veliki prostor za smeštaj prtljaga. U slučaju većih organizovanih grupa možemo planirati i više kombi vozila ili po potrebi kombibus.


Majica - Blic Sport\nNAPETOST NE JENJAVA Brazilac dao gol, pa sa majice poslao poruku upravi Partizana /FOTO/\nBrazilac Leonardo, uz Uroša Đurđevića najbolji fudbaler Partizana, usled sukoba sa upravom crno-belih oko visine primanja najpre je kasnio na početak priprema, a onda je na prvom takmičarskom meču u novoj sezoni na majici imao ispisanu poruku za čelnike crno-belih.\nSPORNA MAJICA Tarasov junak za Ruse, Turci traže oštru kaznu\nPojaviti se pred desetinama hiljada turskih navijača u majici sa likom predsednika Rusije nije uobičajena stvar, niti je moglo da prođe bez reakcija.\nFudbaler dobio otkaz jer je došao na trening u majici sa likom Vojislava Šešelja!\nFudbaler člana Prve lige BiH Goražda, Vladimir Radović, na treningu se pojavio u majici sa likom haškog optuženika Vojislava Šešelja, a čelnici kluba su potom ekspresno raskinuli ugovor zbog "narušavanja klupske discipline i ugleda FK Goražde", javlja sportsport.ba.\nMitrovićeva majica košta pola srpske plate, ali cena nije problem\nAleksandar Mitrović je prošle sedmice šokirao našu javnost majicom u kojoj je došao na pripreme fudbalske reprezentacije Srbije, a ona pritom i ne spada u jeftine.


Beč: 6 dana, 6 muzeja, 6 evra - Dan u Beogradu\nNaslovna » BG špijun » Svetske prestonice » Beč: 6 dana, 6 muzeja, 6 evra\n6 dana, 6 muzeja, 6 evra: Carska riznica Â© WienTourismus/Lois Lammerhuber\nNeko drugi 11. maj 2018. Svetske prestonice Postavite komentar\nDa bi privukli publiku koju sport posebno ne interesuje bečki Muzej istorije umetnosti i Bečki turizam planiraju da pred početak Svetskog prvenstva pokrenu specijalnu akciju na instagramu u vidu ponude #viennamuseumsixpack.\nPonuda obuhvata 6 muzeja za koje će ulaznica pojedinačno iznositi šest evra. Uobičajena cena ulaznica iznosi od devet do 20 evra.\nLjubitelji muzeja će uz odgovarajući kod, određenog dana na blagajni moći da podignu povoljnije ulaznice, i to za Muzej istorije umetnosti (11. jun), Dvorsko skladište lovačke opreme i oružja (12. jun), Carsku riznicu (13. jun), Pozorišni muzej (14. jun), Svetski muzej (15. jun) i Carski muzej voznog parka Habsburgovaca (16. jun).\nUz ulaznicu od šest evra dobija se popust na kupovinu godišnje karte za Muzej istorije umetnosti u visini od šest evra.\nOdgovarajući kod zainteresovani dobijaju tokom trajanja akcije svakog dana na instagram-profilu: @kunsthistorischesmuseum i @viennatouristboard.\nSa dobijenim kodom se tokom akcijske nedelje može dobiti i popust od šest odsto na sve proizvode u novootvorenoj prodavnici u dvorcu Hofburg. (EuroComm)\nTagoviaustrija beč bg špijun muzeji svetske prestonice\nPrethodni Pančevo: Bijenale umetničkog dečjeg izraza – BUDI 2018\nSledeći Održan osmi DIGITAL DAY i dodeljene nagrade MIXX AWARDS


NEMAČKO-SRPSKA PRIVREDNA KOMORA OBELEŽILA JUBILEJ U NOVOM SADU | Novosadski Info\nNEMAČKO-SRPSKA PRIVREDNA KOMORA OBELEŽILA JUBILEJ U NOVOM SADU\nČlan Gradskog veća za privredu Milorad Radojević prisustvovao je događaju „AHK Road Show“ koji je organizovala Nemačko-srpska privredna komora povodom njihovog dvadesetogodišnjeg rada u Srbiji, a sa ciljem unapređenja bilateralne privredne saradnje.\nNa skupu koji je organizovan u saradnji sa Ambasadom SR Nemačke i nemačkom organizacijom GTAI (Germany Trade and Invest), predstavljeni su vidovi podrške, trenutno stanje ekonomije, projekti, dobavljačka inicijativa, potencijali za saradnju i ulazak na nemačko tržište, vodeći sajmovi u Nemačkoj kao i mnogi drugi projekti.\nKompanije članice, predstavnici Razvojne agencije Vojvodine, Grada Novog Sada, Regionalne privredne komore i druge zainteresovane kompanije imali su priliku da razmene informacije, pozitivna iskustva i ojačaju dosadašnju privrednu saradnju.\n– Jubilej, dvadeset godina postojanja Nemačko-srpske privredne komore jeste zaista značajan, posebno uzimajući u obzir činjenicu koliko se iz godine u godinu unapređuju, pre svega, privredni odnosi dve zemlje. Dokaz tome jeste veliki broj nemačkih kompanija u Srbiji, koje zapošljavaju hiljade ljudi, kao i to da je Nemačka „broj jedan“ spoljnotrgovinski partner Srbije, sa preko 5 milijardi evra razmene. U Novom Sadu posluje nekoliko nemačkih kompanija, a snažan impuls razvoju privredne saradnje Novog Sada i Nemačke predstavlja i dolazak jednog od svetskih lidera u automobilskoj industriji, kompanije „Continental“ u naš grad. Prisustvo velikih svetskih kompanija je dokaz koliko su poslednjih godina napredovali Novi Sad, Vojvodina i Srbija, koliko svi zajedno radimo na stvaranju boljih uslova poslovanja. Želim da čestitam jubilej Nemačko-srpskoj privrednoj komori i da se zahvalim što je prethodnih dvadeset godina bila pouzdan i stabilan partner i Srbije i Novog Sada. Siguran sam da će u narednom periodu ta saradnja biti još intenzivnija kroz uspostavljanje novih partnerstava – rekao je Milorad Radojević i naglasio da će Nemačko-srpska privredna komora u Gradu Novom Sadu uvek imati pouzdanog i odgovornog partnera.\nDirektor Nemačko-srpske privredne komore Frank Aleter rekao je da su trgovinski odnosi Srbije i Nemačke veoma dobri i da je bitno da je ta saradnja opstala i u ovim teškim vremenima pandemije Korona virusa.\n– Nemačko-srpska privredna komora ove godine slavi jubilej, dvadesetogodišnjicu vrlo bliske saradnje i vrlo dobrih bilateralnih trgovinskih odnosa Nemačke i Srbije. Nemačka privreda je investirala puno u Srbiju, a jedna od destinacija nemačkih investicija bio je i Grad Novi Sad. U Vojvodini, nemačka preduzeća zapošljavaju 23 hiljade ljudi, a uloženo je oko 1,5 milijardi evra. Ovaj region je vrlo važan za nemačka preduzeća i uopšteno za trgovinske odnose između dve države – naglasio je direktor Nemačko-srpske privredne komore Frank Aleter.\nNemačka je godinama jedan od najvećih investicionih partnera u Srbiji, gde trenutno posluje 400 nemačkih kompanija koje zapošljavaju oko 65.000 ljudi, a u poslednjih nekoliko godina njihove investicije u Srbiji iznose preko 2,5 milijarde evra. Povodom jubileja, u okviru posebnog događaja „AHK Road Show“, Nemačko-srpska privredna komora posetila je Suboticu, danas Novi Sad, a u planu su posete Čačku i Nišu.\nOd sutra privremena izmena režima saobraćaja u ulici Vase Stajića\nVRHUNSKA MUZIČKA OPREMA ZA MUZIČKU I BALETSKU ŠKOLU U NOVOM SADU


Sve publikacije, Zašto ljudi napuštaju sistem odbrane?\nVaša lokacija / Beogradski centar za bezbednosnu politiku / Publikacije / Sve publikacije / Zašto ljudi napuštaju sistem odbrane? /\nAutori: Katarina Đokić, Marija Ignjatijević\nBroj preuzimanja: 767\nIako zvanični podaci o odlivu kadrova iz sistema odbrane nisu javno dostupni, na osnovu raspoloživih izvora možemo zaključiti da je ovaj problem poslednjih godina sve izraženiji. Pripadnici Vojske Srbije napuštaju na sopstveni zahtev službu ne samo zato što su nezadovoljni primanjima, već i zbog nekoliko drugih faktora.\nIzveštaj nudi odgovore na nekoliko ključnih pitanja kada je reč o odlivu kadra iz sistema odbrane. U prvom delu analizirano je koliko je problem izražen i pokušati da odgovorimo na pitanje ko izlazi iz sistema, odnosno kakva je struktura kadra koji odlazi.\nNakon toga, obrađeni su problemi koji su najčešći povod za napuštanje sistema, kao što su plate, napredovanje i opterećenost dodatnim zadacima. Sagledane su i dugoročne posledice odliva kadra, i kako se ovaj problem odražava na funkcionisanje čitavog sistema odbrane. Na kraju izveštaja date su preporuke koje bi mogle da doprinesu prevazilaženju uočenih problema koji se javljaju prilikom upravljanja ljudskim resursima u sistemu odbrane.\nKao glavni problemi zbog kojih zaposleni odlaze iz sistema odbrane identifikovani su:\npercepcija negativne selekcije u napredovanju, postavljenju na formacijska mesta i slanju na usavršavanje (od koga zavisi dalja mogućnost napredovanja i status pripadnika VS),\npreopterećenost poslom, neplaćanje prekovremenog rada i nedostatak vremena za porodični život,\nnezadovoljstvo zbog previše čestog obavljanja zadataka koje zaposleni ne vide kao svoj glavni posao (naročito održavanja prostorija i kruga),\nloš odnos dela starešina prema potčinjenima i nezadovoljstvo zbog uslova rada (smeštaj, hrana, nedostatak opreme),\nosećanje nepravde, „beznađa” i pogrešne „suštine postojanja”.\nIstraživanje je takođe ukazalo na jaz između očekivanja zaposlenih i organizacione kulture u sistemu odbrane koja se i dalje neguje bez obzira na promene u savremenom okruženju. Nerealistično je očekivati da glavna motivacija zaposlenih bude patriotizam, uprkos lošim uslovima rada i demotivišućem radnom ambijentu.\nU tom smislu, Ministarstvo odbrane i Vojska Srbije trebalo bi da shvate da su oni u XXI veku poslodavac kao i svaki drugi. To znači da se na tržištu rada takmiče da privuku najsposobnije kadrove različitih profila, i da moraju kontinuirano da rade na tome da zaposlene i zadrže. Pripadnici Vojske u toku su sa tim šta se dešava u njihovom civilnom okruženju i izloženi su društvenim trendovima, a danas su i podučeni koja su im prava i obaveze. Dakle, brže mogu da uoče ukoliko su im određena prava narušena i da reaguju na to traženjem drugog posla.\nMere koje je Ministarstvo odbrane do sada preduzimalo radi zadržavanja kadrova velikim delom ne ciljaju prave razloge za napuštanje sistema. Ministarstvo odbrane je jedino ispravno uočilo koliko je značajno povećanje plata. Ispitanici su saglasni da je uz odgovarajuće plate lakše tolerisati druge probleme na radnom mestu. Ipak, u trenutnim fiskalnim okolnostima Vlada Srbije ne može da priušti povećanje plata do mere koja bi zadovoljila sve zaposlene u sistemu odbrane, i naročito ne sve u javnom sektoru. Osim toga, istraživanje pokazuje da u mnogim slučajevima plata nije ključni razlog napuštanja profesionalne vojne službe.\nDok ne bude u mogućnosti da obezbedi visoke zarade, sistem odbrane može zaposlenima da pruži drugu vrstu satisfakcije, što su neki od ispitanika i naveli kao glavne motive za zapošljavanje u ovom sektoru:\nponos što „rade za svoju zemlju”,\nmogućnost obavljanja zanimljivih poslova (npr. mladi inženjeri mogu da rade na projektima na kojima često ne mogu u civilstvu),\nmogućnost identifikovanja sa vrednostima koje Vojska neguje (naročito solidarnosti i „ljubavi prema timu”),\nredovna i sigurna primanja i nadoknade za dodatan rad, kojim pripadnici VS mogu efektivno da uvećaju mesečna primanja.\nS druge strane, svi novčani i nenovčani motivi slabe ako pripadnici Vojske Srbije doživljavaju da uslovi rada nisu pravični i da je promena posla najefikasniji način rešavanja problema na radnom mestu. Ovo je ishod niza slabosti koje postoje u upravljanju ljudskim, ali i materijalnim resursima, koje Ministarstvo odbrane neće rešiti vraćanjem Uprave za moral i ulaganjem u jačanje „kulturološke svesti” pripadnika Vojske.\nMinistarstvo odbrane bi trebalo da uoči povezanost politike zadržavanja kadrova sa jednim dalekosežnim procesom izgradnje integriteta, usmerenim ka tome da se sistem odbrane ojača, učini otpornim na zloupotrebe i postane zdrava sredina za sve zaposlene.\nMinistarstvo odbrane treba da analizira u kojim specijalnostima nedostaje najviše ljudi i da u skladu sa tim postavi prioritete u rešavanju problema sa zadržavanjem kadrova.\nKako trenutno nisu u mogućnosti da sveobuhvatno povećaju plate, Ministarstvo odbrane i Vlada Srbije trebalo bi da identifikuju koje je dodatke na platu i naknade troškova ključno povećati radi jačanja motivisanosti zaposlenih. Osim toga, potrebno je na nivou sistema rešiti evidentiranje prekovremenog rada i isplate nadoknada zaposlenima koji ne mogu da iskoriste slobodne sate.\nNeophodno je da Ministarstvo odbrane i Vojska Srbije razviju transparentan sistem informisanja o slobodnim formacijskim mestima, koji bi profesionalnim vojnim licima omogućio da planiraju svoj profesionalni razvoj. Takođe, potrebno je uspostaviti bolju komunikaciju između Uprave za kadrove i starešina jedinica.\nDa bi se obezbedilo da napredovanje teče u skladu sa zaslugama i sposobnostima, potrebno je uvesti komisije za unapređenje koje bi u pojedinačnim slučajevima vršila nezavisnu procenu ispunjenosti uslova za prelazak u viši čin.\nPotrebno je obezbediti mogućnost češćeg rotiranja na formacijskim mestima, odnosno ograničiti period zadržavanja na jednoj poziciji na 2 do 3 godine, u zavisnosti od čina koji zahteva i složenosti zadataka. Predugo zadržavanje na formacijskim mestima može dovesti do zastoja u napredovanju i do nagomilavanja određenih činova.\nU nedostatku poverenja u sistem podnošenja i rešavanja žalbi, mnogim zaposlenima promena karijere deluje kao jedini efektivan način da prevaziđu probleme sa kojima se suočavaju. Pre svega, potrebno je bolje informisati zaposlene o mogućnostima koje trenutno imaju na raspolaganju.\nMinistarstvo odbrane bi trebalo da preispita postojeće mehanizme žalbi i analizira na koji način bi oni mogli biti unapređeni. Potrebno je ojačati kapacitete i funkcionalnu i personalnu nezavisnost Inspektorata odbrane kako bi on mogao da procesuira žalbe povodom nepoštovanja prava zaposlenih.\nMinistarstvo odbrane bi trebalo da analizira koji je najsvrsishodniji način obezbeđivanja čišćenja i održavanja prostorija i kruga kasarni. Istraživanje pokazuje da obavljanje takvih zadataka oduzima vreme od obuke i loše utiče na moral. Osim toga, potrebno je smanjiti obim administrativnih poslova, koji opterećuju sva profesionalna vojna lica.\nŠire gledano, unapređenja u oblasti upravljanja finansijama i materijalnim resursima uticaće na položaj zaposlenih u sistemu i na njihovo zadovoljstvo uslovima rada. Stoga bi Državna revizorska institucija trebalo da sprovede reviziju svrsishodnosti opremanja Ministarstva odbrane i Vojske Srbije kako bi utvrdila koje su prepreke za efikasno opremanje i na koji način bi one mogle da budu rešene tako da veća efikasnost ne poveća rizike od pojave korupcije.\nPublikacija je objavljena uz podršku organizacije Transparency International Defence and Security (TI-DS) u okviru projekta “Zašto odlaze? Rasvetljavanje veze između korupcije i zadržavanja kadrova u sistemu odbrane u Srbiji”. Stavovi izraženi u publikaciji su stavovi autora i ne odražavaju stavove TI-DS.


Lufthansa obnavlja dodatne letove ka regionu | Serbiaworld\nLufthansa od naredne nedelje povećava broj letova ka nekoliko gradova u regionu!\nNemačka avio kompanija Lufthansa planira da obnovi dodatne linije i uvede više letova ka gradovima regiona tokom jula.\nOd 20. juna avio kompanija Lufthansa je pokrenula letove između Minhena i Beograda, Splita i Dubrovnika, kao i letove iz Frankfurta za Dubrovnik i Pulu. Sada, samo nekoliko nedelja nakon obnavljanja ovih linija, nemačka avio kompanija planira da poveća broj letova između navedenih gradova.\nOsim toga, od 6. jula Lufthansa će obnoviti liniju Beograd Frankfurt i to sa tri leta nedeljno.\nAvio kompanija Lufthansa takođe planira da poveća broj letova iz Minhena, pa je najavljeno da će biti obnovljena linija Zagreb Minhen, kao i letovi ka Zadru i Puli. Na liniji Beograd Minhen biće povećan broj letova sa tri na pet nedeljno.\nZa sada nije poznato kada nemačka avio kompanija planira da obnovi linije između Minhena Sarajeva, Rijeke i Tivta, kao i letove između Frankfurta i Zagreba ili Tivta.\nSvi letovi su podložni promeni, a iz avio kompanije Lufthansa navode da aktivno prate razvoj situacije u svetu i da će shodno tome odluke biti donesene.\nLufthansa planira da obnovi 90% kratkolinijskih i 70% dugolinijskih letova do početka septembra ove godine.\nPrethodni tekstPitanje koje vas sigurno tišti: Šta ako se zatvore granice dok ste na letovanju u Grčkoj?\nSledeći tekstMatica srpska: Staniću treći mandat


Fejsbuk i Izrael potpisali dogovor o suzbijanju Palestinaca - Princip | Princip\nFejsbuk i Izrael potpisali dogovor o suzbijanju Palestinaca\nAdded by Stefan Martinović on 13/09/2016.\nTags: fejsbuk, Internet, Izrael\nDruštvena mreža Fejsbuk i vlada Izraela su postigle dogovor o uspostavljanju zajedničkih timova u cilju borbe protiv navodnog „podsticanja na legalne aktivnosti” na ovoj društvenoj mreži, a odnosiće se na Palestince i izraelske Arape, prenosi teleSur.\n„Sastanak je održan pod pretpostavkom da Fejsbuk ima sposobnost, odgovornost i volju da pomogne u uklanjanju podsticanja na zločin i terorizam sa mreže”, saopštili su su ministarka pravde Izraela Ajelet Šaked i ministar unutrašnjih poslova Gilad Erdan u zajedničkoj izjavi.\nOba ministra pripadaju najkonzervativnijoj desničarskoj vladi u istoriji ove zemlje, a dalje kvalifikuju kritiku i odgovor na izraelske operacije, vansudske egzekucije i ciljanje antiokupacionih protesta kao „podsticaj na zločin i terorizam”.\n„U skorašnjoj bujici terorizma, dokazano je da je Internet postao dom za inkubaciju terorista, a mi se motamo boriti da to sprečimo. Kompanije moraju i mogu da učine mnogo više”, kaže su saopštenju koje je objavio Tajms of Israel.\n„Fejsbuk i Internet kompanje imaju odgovornost za sadržaj koji dopuštaju, a koji ohrabruje podsticaj na zločin i terorizam, te treba aktivno da ga prate”, rekao je Erdan.\nMinistarka pravde Šaked, koja je prethodno sve Palestince, uključujući i ženu i decu nazvala „dušmanima”, iskoristila je priliku da iskoristi godišnjicu napada na Svetski trgovinski centar u SAD-u i da pozove na pooštrenje protiv palestinskog „terora”.\n„Pogotovo tokom nedelje koje se prisećamo septembarskog napada, događaja koji je promenio lice SAD-a, jasno je da postoji zajednički interes svih strana koje se nalaze u poziciji da se bore protiv terorizma”.\nFejsbuk nikada neće upotrebiti ovaj vid suzbijanja protiv Izraelaca koji pozivaju na ubistvo Arapa i Palestinaca, navodi Intersept. Tokom rata protiv Gaze 2014. godine, veliki broj Izraelaca je iskoristio društvene mreže da pozove na dalje ubijanje Palestinaca.\nProšle godine kada je izraelski vojnik uhapšen zbog otvaranje paljbe i ubijanje ranjenog Palestinca ispalivši mu metak u glavu, njegovi saborci su iskoristili Fejsbuk da pohvale ubistvo, a izraelski ekstremisti su ga pravdali traživši puštanje vojnika na slobodu.\nIsta ta Šaked koji se brine za podsticaj na nasilje na Internetu, koristio je Fejsbuk da objavi tekst članka pokojnog izraelskog pisca Urija Elicura koji je palestinsku decu nazivao „malim zmijama”. Durgi primer je ministarkin komentar objavljen na Fejsbuku u kojem sve Palestince naziva „neprijateljem”, te su svi legitimne mete napada.\n„Ovo je rat između dva nroda. Ko je neprijatelj? Palestinski narod”, rekla je 2015. na Fejsbuku. „Svaki rat se vodi između dva naroda, a u svakom ratu narod koji je rat otpočeo, ceo taj narod je neprijatelj”.\nOba komentara su izbrisana nakon što je imenovana za ministra pravde.\nFejsbuk i Izrael su razvili intimnu vezu u proteklih nekoliko godina. Proteklog juna, Mondovajs je izvestio da je Džordana Katler, otpravnica poslova izraelske ambasade u Vašingtonu, zadužena za vodi politiku i veze pri Fejsbukovoj kancelariji u Izraelu.\nFejsbuk se tkaođe brzo odazvao kada je Izrael zatražio da se izbrišu svi članci koji pozivaju na terorizam u proteklih godinu dana.\nFejsbuk pogasio profile palestinskih novinara nakon sporazuma sa Izraelom!\nMasovna hapšenja zbog statusa na Fejsbuku!\nIrak kriminalizovao odnose sa Izraelom


Fjučersi nafte tipa WTI izgubili 100% svoje vrednosti, pad nezaustavljiv\nNjujork – Fjučers ugovori nafte tipa West Texas Intermediate za isporuku ovog derivata u maju 2020. godine doživeli su potpuni krah tokom trgovačkog dana u SAD-u 20. aprila, gubeći 100% svoje vrednosti i nastavljajući svoj ponor ka dubokoj crvenoj zoni.\nTrenutna situacija predstavlja istorijski presedan na tržištu nafte, čime je još jednom potvrđen nesvakidašnje snažan uticaj koronavirusa na tržište i smanjenje potražnje za „crnim zlatom”.\nCena barela 20. aprila 2020. godine u popodnevnim satima po američkom vremenu iznosila je -32.00$, što drugim rečima znači da bi proizvođači u tržišno bizarnom spletu okolnosti zapravo trebalo da plaćaju pomenuti iznos po barelu dilerima kako bi naftu iz skladišta i postrojenja plasirali na tržište.\nIpak, trgovci naftom nisu saglasni u tome koliko ovaj pad reflektuje realno stanje i potencijalnu krizu derivata, budući da su fjučersi za junsku isporuku barela nafte i dalje koliko-toliko zadržali svoju cenu.\nPad cene tih ugovora iznosi oko 18% i trenutno se trguju za oko 20$ po barelu, dok su oni za julsku isporuku izgubili 11% vrednosti i razmenjuju se za 20.43$ po barelu.\nPojedini analitičari navode da je sunovrat cene nafte rezultat strategije trgovaca da pomere dogovorene isporuke za jun, budući da ne žele da preuzmu velike količine derivata koji ne mogu nikome da prodaju.\nS druge strane, skladišta dilera su blizu potpuno popunjenih kapaciteta, što dodatno odlaže kupovinu novih količina od proizvođača.\nRast cena zakupa nekretnina i posledice: Nove regulative „vezuju ruke” vlasnicima i investitorima\nŠta su Crowd Real Estate investicije i zašto ovo tržište rapidno raste?\nFjučersi su pravosnažni ugovori za kupovinu/prodaju određene robe ili finansijskih instrumenata za unapred dogovorenu cenu u tačno definisanom trenutku u budućnosti, bez obzira na trenutnu cenu robe u trenutku u kojem se obavlja transakcija.\nOvim ugovorom kupac se obavezuje na plaćanje i preuzimanje dogovorene robe ili finansijskog produkta u određenom periodu u budućnosti kada fjučers ugovor istekne, a prodavac da će istu dostaviti.\nPomenutim ugovorima se takođe trguje na berzama fjučers ugovora.\nViše o ovoj vrsti finansijskih derivata i o tome kako funkcionišu možete pročitati putem ovog linka na engleskom jeziku.\nTag:berza, derivati, exchange, fjucersi, nafta, oil, SAD, stock, trgovina, ugovori, west texas intermediate, wti


Belgija dobija NAJVEĆU kontejnersku luku u Evropi - Dogovoreno spajanje Antverpen i Zeebruge - Pluton Logistics\nNakon pregovora koji su trajali oko godinu i po dana, dva belgijska grada – Antverpen i Briž, postigli su dogovor o spajanju luka Antverpen i Zeebruge. U novoj kompaniji, Antverpen će imati 80,2% udela, a Briž 19,8%.\nNovo čvorište koje će nositi ime Luka Antverpen-Briž će najverovatnije prestići Roterdam kao najveću kontejnersku luku u Evropi. Dve luke izvestile su da je njihov zajednički godišnji promet kontejnera dostigao 13,8 miliona TEU, sa 157 miliona tona tereta. Sa druge strane, roterdamska luka prevezla je više TEU, ali oko 4 miliona tona manje – njeni rezultati iznosili su u 2019. godini 14,8 miliona TEU i 152,9 miliona tona tereta, piše railfreight.com.\nIako je pretovar kontejnera u Roterdamu tokom protekle godine pretrpeo značajne posledice zbog korona krize, Antverpen je uspeo da zabeleži blagi rast TEU na nešto više od dvanaest miliona. Istovremeno, rezultat Antverpena u tonama ostao je isti – 139 miliona. U luci Zeebrugge je količina pretovara porasla za više od 10% – na 1,8 miliona TEU i osamnaest miliona tona.\nNa osnovu podataka za prva tri kvartala 2020, razlika između Roterdama i Antverpena se po svemu sudeći smanjila, na negde između 650.000 i 800.000 TEU. Posle devet meseci, holandska luka beležila je minus od 4,7% u TEU iznosu.\nZbog najvećeg prometa u poslednjem kvartalu, konačna cifra za 2020. godinu biće verovatno malo povoljnija za Roterdam. Ipak, čini se neizbežnim da će ostati znatno ispod 14,8 miliona TEU-a 2019. godine. Lučka uprava Roterdam predstaviće svoje konačne godišnje rezultate u petak 19. februara.\nSporazumom dva grada označen je početak procesa ujedinjenja koji bi trebalo da bude okončan za godinu dana. Antverpen i Zeebruge će na ovaj način ojačati svoju poziciju u globalnom lancu snabdevanja i nisko-karbonskoj ekonomiji.\n– Naša ambicija je da luka Antverpen-Briž postane prva luka na svetu koja će pomiriti ekonomiju, ljude i klimu – saopšteno je nakon dogovora.\nOsim što bi luka Antverpen-Briž, kako je saopšteno, trebalo da postane najvažnja kontejnerska luka u Evropi, ona će takođe biti i „jedna od najvećih luka za rasuti teret i najveća luka za promet vozila u Evropi“. Dalje, luka će obuhvatati više od 15% tranzita evropskog tečnog prirodnog gasa, te će, naravno, ostati najvažnje evropsko hemijsko čvorište. Konačno, to će biti najveća luka za kruzere u Beneluksu, dodaje se u saopštenju.\n← Obaveze za ulazak u Nemačku, Češku, Austriju… – Srpski prevoznici traže hitnu reakciju zbog TESTIRANJA vozača\nStandard direktne vidljivosti u Londonu – sve što treba da znate o novim propisima →\n13. jula 2020. 13. jula 2020. Milica Milosavljevic\n28. novembra 2020. 28. novembra 2020. Milica Milosavljevic


Da li su političarima potrebni naučnici? – povezivanje istraživanja i javnih politika na Zapadnom Balkanu :: Institut ekonomskih nauka\nDa li su političarima potrebni naučnici? – povezivanje istraživanja i javnih politika na Zapadnom Balkanu\nTrećeg dana međunarodne naučne konferencije "Društvene, političke i ekonomske promene na Zapadnom Balkanu", održan je okrugli sto sa temom: "Da li su političarima potrebni naučnici? – Povezivanje istraživanja i javnih politika na Zapadnom Balkanu".\nUčesnici okruglog stola bili su g.din Sybi Hida, poslanik iz Albanije, g.din Gvozden Flego, poslanik iz Hrvatske, g.đa Evelyne Glaettli, iz Švajcarske nacionalne naučne fondacije, g.đa Esmeralda Shehaj, Ekonomski Fakultet, Univerzitet u Tirani, g.din Nermin Oruc, Centar za ekonomski razvoj i istraživanje, g.din Nebojša Lazarević, Centar za evropske politike, g.đa Jelena Žarković Rakić, Ekonomski fakultet, Univerzitet u Beogradu. Moderator okruglog stola je bio g.din Igor Bandović iz Evropskog fonda za Balkan.\nZaključak diskusije je da u regionu Zapadnog Balkana naučna istraživanja imaju malu primenu u donošenju javnih politika, kao posledica slabe saradnje između istraživača i političara. Kako bi se povećala potražnja i svest donosilaca političkih odluka, kao i šire javnosti o značaju istraživačkih rezultata, neophodno je uspostavljanje bolje komunikacije na relaciji istraživači-mediji-donosioci odluka i aktivnije učešće sve tri strane.


„MiM-23 će predstavljati direktnu pretnju ruskoj vojsci u Siriji. Kompleks funkcioniše na velikim visinama i predstavlja pretnju za sve avione. Bilo ko, čak i civilni avion, može biti lako oboren od strane terorista. Letovi će postati opasni sve do potrebe zatvaranja vazdušnog prostora. Moraćemo da preduzmemo mere da to suzbijemo. MiM-23 će zapravo promeniti odnos snaga u korist terorista“, rekao je Konstantin Sivkov.


Sastanak je predviđen u 9 sati u zgradi Generalnog sekretarijata predsednika Republike.\n"GRADIMO ZAJEDNO NOVI BALKAN" Vučić sa Zaevom i Ramom uoči FORUMA U SKOPLJU\nVučić odgovorio ERDOGANU: Borićemo se ako dođe do lobiranja za priznanje Kosova\nPremijerka Ana Brnabić posetom Vranju završila je dvodnevnu posetu Pčinjskom okrugu uz ocenu da je dosta toga urađeno, da ima još da se radi, ali da je zadovoljna jer su životni uslovi građana znatno poboljšani.\nTRI KORAKA AMERIČKOG PLANA ZA KOSOVO 1) Zauzdati Kurtija 2) Pritisnuti Grčku 3) Izolovati Srbiju na diplomatskoj vetrometini i NATERATI JE NA PRIZNANJE\nPritisak na Prišitnu, pritisak na Grčku, pritisak na Beograd. Na to se, možda baš i tim redosledom, svodi angažman Sjedinjenih Država i EU pred početak nove runde dijaloga Beograda i Prištine na visokom nivou.\nSrbija i Azerbejdžan imaju izuzetne odnose koje vezuje Sporazum o strateškom partnerstvu, kao i zajednička posvećenost vrednostima onoga što jeste međunarodno pravo, te podrška teritorijalnog integriteta i suvereniteta dve države, poručio je večeras u Bakuu šef srpske diplomatije Nikola Selaković nakon sastanka sa predsednikom te zemlje Ilhamom Alijevim.\nŠalenberg i Edštadler sa Fon der Lajen: Ova godina ne sme biti propuštena za PRIBLIŽAVANJE ZAPADNOG BALKANA EU\nMinistar inostranih poslova Austrije Aleksander Šalenberg i ministarka za evropska pitanja Karoline Edštadler razgovarali su večeras sa predsednicom Evropske komisije Ursulom fon der Lajen, pre svega o Zapadnom Balkanu.\nERDOGAN LJUT NA HARADINAJA "Priznali smo Kosovo odmah posle SAD, Turska vas je prigrlila kao brata"\nTurski predsednik Redžep Tajip Erdogan upozorio je kosovskog premijera Ramuša Haradinaja “da će morati da preuzme odgovornost”, prenosi "Koha".\nZašto je bivša SFRJ odbila ponudu za brzi ulazak u EU i 5 milijardi pomoći, a šta su želeli MILOŠEVIĆ I TUĐMAN\nNa petnaestogodišnjicu raspada Jugoslavije u januaru 2007. godine bivši predsednik Makedonije Kiro Gligorov govorio je o tome kako rat mogao da bude izbegnut, da nije bilo sujete i ličnih ambicija lidera Srbije i Hrvatske Slobodana Miloševića i Franje Truđmana.


Srdjan Stamenkovic, аутор са Dnevnik Juga - Страница 835 од 840\nPočetna / Srdjan Stamenkovic (strana 835)\nPrema podacima RIK: Osmoro kandidata iz Niša na listi SNS\nPrema podacima Republičke izborne komisije, na listi Srpske napredne stranke nalazi se osmoro kandidata iz Niša.\nU 25. kolu Super lige Srbije ovog vikenda postignuti su sledeći rezultati:\nPočelo obeležavanje ulica i puteva u Leskovcu\nJavno komunalno preduzeće "Komunalac" krenulo je sa obeležavanjem horizontalne signalizacije.\nGradska uprava za zaštitu životne sredine, u saradnji sa leskovačkom Direkcijom za urbanizam i izgradnju i preduzećima "Por Verner Veber" i "Komunalac", organizovala je danas još jednu akciju uređenja prostora u samom gradskom jezgru.\nRadionica „Pravljenje predmeta od reciklabilnog materijala“ u OŠ Vožd Karadjordje\nCilj ove akcije je da se pokaže da, materijal koji bi inače završio na otpadu, može da se iskoristi i za umetničko izražavanje.\nVlada Srbije odobrila 100 miliona dinara za novi pogon „Džinsi Srbija“ u Leskovcu\nVlada Republike Srbije donela je odluku da iz sredstava budžetskih rezervi uplati Gradu Leskovcu 100 miliona dinara vanrednih sredstava.\nAktivna Srbija u Leskovcu u koaliciji „Aleksandar Vučić – Srbija pobedjuje“\nAktivna Srbija će na lokalnim izborima u Leskovcu biti deo koalicije "Aleksandar Vučić - Srbija pobedjuje" saopšteno je na konferenciji za medije u GrO SNS.\nStrana 835 od 840« Prvo...810820830«833834835836837\t»\t...Poslednji »


"Dječaci" u "Božidarcu" ~ Mreza Kreativnih Ljudi\n"Dječaci" u "Božidarcu"\nSplitski "Dječaci" će pred beogradskom publikom nastupiti u petak, 4. marta, uz specijalne goste! Domaća i domaćinska podrška Dječacima biće Kendi i grupa Ućuti pas.\nPerspektivni Kendi nedavno je napravio sjajnu žurku u Božidarcu i na zahtev publike vraća se u Radoslava Grujića 3, a za zagrevanje gostiju Vračar Rocks festivala biće zaduženi i mladi Lazarevčani - grupa Ućuti pas.\nU Božidarcu nas u petak očekuje veče oštrog jezika i zaraznih rima.\nUlaznice po pretprodajnoj ceni od 600 dinara još uvek su dostupne u Felix Shopu (TC Sremska, I sprat).\nNa ulazu u Božidarac, pred koncert, ukoliko ih ostane, ulaznice će koštati 800 dinara.


Poziv za „Start your adventure in MCT“ projekat - #mladiinfomne\n26/08/2017 m!M PRILIKE ZA MLADE, Volontiranje/EVS\nOmladinski centar Trbovlje poziva zainteresovane da se prijave da budu novi EVS volonteri za projekat „Start your adventure in MCT“ koji će se održati u Sloveniji.\nCilj projekta je razviti snažnu volontersku kulturu u lokalnom okruženju koja će imati pozitivan uticaj na razvoj aktivnih pojedinaca, kao i razvoj međusobno povezane i solidarne zajednice. Ova dva aspekta dodatno će dovesti do smanjenja rizika od socijalne isključenosti, posebno dugoročno nezaposlenih mladih.\nSvi volonteri će imati obezbijeđen smještaj. Jednom nedeljno svi volonteri će imati razne treninge i radionice. Traže se motivisane osobe starosti od 18 do 29 godina koje vole da rade sa mladima.\nZa prijavu treba poslati CV sa motivacionim pismom.\nZainteresovani će moći da rade u jednoj od sljedećih organizacija: Dnevnom centru, lokalnoj osnovnoj školi i lokalnom omladinskom pozorištu.


OTVOREN NOV PROIZVODNI POGON BELGIJSKE KOMPANIJE U ZRENJANINU | ZR KLIK\nOTVOREN NOV PROIZVODNI POGON BELGIJSKE KOMPANIJE U ZRENJANINU\nZrenjanin- Kompanija “T4B” – “Talent for Blinds”, član belgijske porodične kompanije “Kopahom” otvarila je danas u industrijskoj zoni „Ečka – jugoistok“ novi proizvodni pogon za dekoraciju prozora. Glavna tržišta kompanije nalaze se u Belgiji, Francuskoj, Holandiji kao i Rusiji.\nAmbasador Kraljevine Belgije u Srbiji Leo D’ Aes i gradonačelnik Zrenjanina Čedomir Janjić svečano su danas otvorili proizvodni pogon kompanije „T4B – Talent for Blinds“.\nPosetili smo dosta lokacija u okruženju, ali smo se na kraju odlučili da investiramo u Zrenjaninu. Cilj nam je da do 2020. godine ovde zaposlimo blizu 200 radnika, investicija je vredna oko 3,5 miliona evra. Naše proizvode izvozićemo za zapadnu Evropu i Rusiju- rekao je direktor kompanije Roel Enfrik.\nViše puta sam najavljivao da pregovaramo sa belgijskom kompanijom, kao što vidite uspešno smo ih priveli kraju. Očekujuemo da se razvijaju prema njihovom planu i da zaposle blizu 200 radnika u našem gradu. Promovišemo Zrenjanin kao dobro mesto za investicije, prošle godine smo otvorili preko 3.000 novih radnih mesta, a ove godine očekujemo još 1.500 i ovo predstavlja sjajnu vest za sve nas- istakao je gradonačelnik Čedomir Janjić.\nPredstavnik kompanije Patrih Wiervisch i gradonačelnik Zrenjanina na poptisivanju ugovora u gradskoj bašti.


Vesti iz BCBP, Solidarnost ključna za bezbednost aktivista\nVaša lokacija / Beogradski centar za bezbednosnu politiku / Aktivnosti / Vesti iz BCBP / Solidarnost ključna za bezbednost aktivista /\nPovezivanje aktivista iz cele Srbije, razmena iskustava i sticanje praktičnih znanja o unapređenju bezbednosti bili su u fokusu treninga koji je Beogradski centar za bezbednosnu politiku (BCBP) sa partnerima organizovao od 28. februara do 1. marta 2019. u Beogradu.\nO osnovnim elementima bezbednosne kulture i zaštiti u potencijalno rizičnim situacijama sa učesnicima su razgovarali Bojana Jovanović i Pavle Petrović iz KRIK-a. Novinari KRIK-a su učesnicima treninga prikazali na koje načine aktivisti mogu da se zaštite u fizičkom i onlajn prostoru, kao i dobre prakse koje su tokom godina usvojili kako bi se zaštitili tokom rada na istraživačkim pričama. Jovanović i Petrović su naglasili da je neophodna doslednost u primeni usvojenih načina zaštite kako bi oni imali efekta.\nGranice ovlašćenja bezbednosnih institucija prema građanima i prava građana u različitim situacijama bila je tema izlaganja Miloša Jankovića, nekadašnjeg zamenika Zaštitnika građana. Janković je istakao da je jedna od najznačajnijih prepreka prekoračenju ovlašćenja bezbednosnih institucija i eventualnom samovoljnom postupanju da građani dobro poznaju ta ovlašćenja, kao i sopstvena prava.\nZnačajan segment treninga bio je posvećen razmeni iskustava o pritiscima i drugim rizicima sa kojima se suočavaju aktivisti i organizacije civilnog društva koji se bave temama korupcije i odgovornosti vlasti u Srbiji. Pored znanja koja su stekli od predavača i iskusnijih kolega, učesnici iz svih krajeva zemlje su imali prilike da se povežu i uče jedni od drugih. Na treningu su se okupili aktivisti, aktivistkinje i predstavnici organizacija civilnog društva iz Valjeva, Vrbasa, Kraljeva, Niša, Leskovca, Loznice, Kragujevca, Novog Sada, Gornjeg Milanovca, Priboja i Beograda. Jedan od glavnih zaključaka grupnih diskusija je da su solidarnost i međusobna zaštita ključni za jačanje aktivizma i povećanje bezbednosti aktivista.\nTrening je deo zajedničkih napora Centra za istraživanje, transparentnost i odgovornost (CRTA), Nacionalne koalicije za decentralizaciju (NKD), Beogradskog centra za bezbednosnu politiku (BCBP) i Partnera za demokratske promene, da podstaknu veće učestvovanje građana u odlučivanju na lokalnom nivou kroz projekat „Građani imaju moć” koji podržava Američka agencija za međunarodni razvoj (USAID). Stavovi izraženi na lokalnoj debati isključivo su stavovi izlagača i ne odražavaju stavove USAID-a.\nPovezane teme:Građani imaju moć, bezbednost, aktivizam, civilno društvo, bezbednosna kultura, građani


Nesuglasice Brisela i Budimpešte\nNovi madjarski zakon o medijima nailazi na oštre kritike širom EU\nTek što je započelo, madjarsko predsjedavanje EU izaziva pažnju javnosti, ali ne po evropskom poslu koji bi Budimpešta trebala da obavi tokom narednih šest mjeseci, već po kontroverznim zakonima – o medijima i dodatnim taksama stranim invenstitorima, što je izazvalo, i još uvijek izaziva, bujice kritika sa brojnih evropskih i svjetskih strana.\nPriča započinje kada je pred sam kraj prošle godine parlament Madjarske, gdje većinu parlamentaraca čine predstavnici partije desnog centra, usvojio zakon koji predvidja stvaranje medijskih vlasti, tijela koje ima pravo da finansijski kažnjava medije u toj zemlji ukoliko njihovo izvještavanje smatra neizbalansiranim ili ga smatra napadom na ljudsko dostojanstvo. Novo tijelo, gdje će sjediti uglavnom predstavnici vladajuće desnice, imaće pravo da,\nsem drakonskih kazni traži od novinara da otkriju izvore informacija, ukoliko se radi o nacionalnoj sigurnosti ili javnom redu. To je već izazvalo oštre kritike sa različitih strana - od organizacija poput reportera bez granica do evropskih parlamentaraca, koji optužuju vladu u Budimpešti za zakon koji je u suprotnosti sa evropskim vrijednostima…\nMadjarski ministar spoljnih poslova i predsjedavajući Savjeta ministara EU, Janoš Martonji tiim povodom kaže:\n"Mogu jedino da sugerišem - prvo, pročitajte tekst zakona veoma pažljivo, uporedite ga sa evropskim zakonodavstvom i direktivama, uporedite ga i sa postojećim zakonodavstvom različitih članica Unije, provjerite šta je istina iza nekih neosnovanih tvrdnji. Ako govorimo, recimo, o novčanim kaznama, moram vam reći da se kazne plaćaju samo kada postoji konačna sudska presuda. Dakle, ako odredjeni medij odbija da plati kaznu, ima priliku da se žali sudu i tada se blokira isplata kazne, a što se tiče madjarskog predsjedavanja EU, želim da ohrabrim sve novinare da nas snažno kritikuju ako su nezadovoljni našim radom. Medjutim, nemojte to činiti unaprijed, već sam kada imate čvrste razloge za to."\nTek što su počeli komentari slabašnog pojašnjenja ukidanja medijskih sloboda, odjeknula je vijest kakao je više evropskih kompanija tužilo Madjarsku zbog novog zakona kojim se uvode posebne takse za strane investitore u ekonomiju te zemlje. Vjeruje se da, primjera radi, samo Deutsche Telecom zbog ovog zakona gubi oko 100 miliona eura. Evropske kompanije zato od Evropske komisije traže sankcije prema Budimpešti, upozoravajući da je nedopustivo takvo ponašanje na prostoru koje se smatra zajedničkim evropskim tržištem i, istovremeno, pozivaju predsjedavajuću EU da nadje drugi način za pokrivanje dubokog deficits nacionalnog budžeta.\nTim povodom oglasio se i predsjednik Evropske komisije, Žoze Manuel Barozo:\n“Kada je riječ o oporezivanju i unutrašnjem tržištu, već od oktobra imamo odredjene kontakte sa madjarskim vlastima. Neka od ovih pitanja su iznimno osjetljiva i komplikovana, analiziramo ih sa pravnog stanovišta vrlo pažljivo. Što se tiče medijskih sloboda, tu je riječ o principima, problem je sa vrijednostima, u to nema sumnje. U Evropskoj uniji su slobode medija sveta stvar, one su jedna od temeljnih vrijednosti. Što se tiče unutrašnjeg tržišta, i to je važno polje - bez poštivanja unutrašnjeg tržišta, nema ni Evropske unije. Zato su obje stvari veoma važne i stoga nemojmo prejudicirati rezultat naših nalaza i konsultacija kakve imamo sa madjarskim vlastima. Sa druge strane, od svih članica Unije se očekuje da poštuju fundamentalne principe demokratije i vladavine zakona.”\nBiće, tokom sutrašnjeg zvaničnog preuzimanja evropskog predsjedništva u Budimpešti, diskusija koja će izlaziti iz protokola predaje dužnosti predsjedavajućem EU. Medjutim, već sada je sigurno da atmosfera kakva je stvorena oko madjarskog predsjedavanja nije onakva kakvoj su se nadali u Budimpešti i Briselu.


Akcija pošumljavanja u Vlasenici - infoBirač\nAkcija pošumljavanja u Vlasenici\nU okviru projekta Podrška socio-ekonomskoj stabilnosti regije zapadnog Balkana 2019-2020, koji implementiraju opština Vlasenica i njemačka nevladina organizacija „Help“, organizovana je akcija sadnje sadnica hrasta.\nAkcija je realizovana na lokalitetu Obera, uz podršku volontera – korisnica i korisnika projekta, učenika i profesora srednje šumarske škole i Šumskog gazdinstva „Birač“ Vlasenica. Uspješnoj akciji pošumljavanja prisustvovao je i predstavnik organizacije „Help“ Šemsudin Maljević.\nNa ovaj način pošumljenost opštine Vlasenica povećana je za 2 hektara, a korisnici projekta su kroz društveno korisni rad za lokalnu zajednicu ukazali na značaj šuma i očuvanja životne sredine.\nDvadeset korisnika sa područja opštine Vlasenica kroz ovaj projekat biće podržano u vidu dodjele materijalno-tehničkih sredstava potrebnih za ovu djelatnost. Ukupna vrijednost projekta iznosi 85.800,00 КM, a finansiraju ga Vlada Savezne Republike Njamačke i opština Vlasenica, uz učešće korisnika.\nI ove godine sredinom juna upis u SŠC Srebrenica\nŠef pekoteka „BP diskont“ podnio krivičnu prijavu protiv vlasnika pekara „Bodakso“ zbog prijetnji – Brkić: Prijetio mi je da ću nestati, Zagorac: Uzimaju mi radnike\nPotpisani ugovori o dodjeli 30 plastenika\n23 Decembra, 2018 23 Decembra, 2018 admin\nVlaseničke košarkašice najbolje u Republici Srpskoj\nVlaseničкi кarantin od juče prazan